text:
Ku nshuro ya gatanu, I&M Bank yahuguye abikorera mu byo gutegura imishinga
Muri gahunda yayo yo gufasha abikorera mu kazi kabo ka buri munsi, I& M Bank yahuguye abikorera 20 mu bijyanye no gutegura, gushyira mu bikorwa no kubungabunga imishinga mito n’iciriritse.
Aya mahugurwa yasojwe mu mpera z’icyumweru gishize aho abari bayitabiriye bahawe n’impamyabushobozi.
Abayitabiriye bavuze ko azabagirira akamaro mu kazi ka buri munsi bakabasha kubona amafaranga yo kwagura ubucuruzi.
Mugirangabo Augustin umwe basoje aya mahugurwa yavuze ko azamufasha mu mwuga w’ubucuruzi.
Yagize ati “ Twigiyemo byinshi cyane cyane nk’abantu bakora ubucuruzi, uretse gutegura imishinga, twizemo n’uburyo twabonamo amafaranga yo kudufasha mu bucuruzi. I&M Bank yateguye aya mahugurwa yanadusezeranije ko ituri hafi kandi yiteguye kuduha amafaranga yose twifuza.”
Umuyobozi ushinzwe ibikorwa byo gukurikirana abakiriya bato n’abacirirtse muri iyi banki, Callixtte Nyirindekwe avuga ko aya mahugurwa ategurwa mu rwego rwo gutanga inkunga mu nzego zifitiye igihugu akamaro.
Yagize ati “ Iyi ni gahunda dukora buri mwaka mu rwego rwo gutanga inkunga yacu mu rwego twumva rufitiye igihugu akamaro kanini.”
Ubusanzwe buri mwaka I&M Bank itanga amahugurwa ku bikorera bagahugura nibura abantu 20 kuva mu myaka itanu ishize.
Marketing
4546
Editor
078 827 26 21
Management
0788 74 29 08 / 0788 49 69 15
Emails: [email protected], [email protected]


c: text/html

text:
Nyaruguru: Umurenge wa Nyabimata wavuye ku mwanya wa nyuma uba uwa 6
Mu mihigoy’umwaka wa 2013-2014 umurenge wa Nyabimata wabaye uwa 6, uvuye ku mwanya wa nyuma mu mihigo y’umwaka wari wabanje.
Ubuyobozi bw’umurenge wa Nyabimata burashimira abatuye uyu murenge ndetse n’abafatanyabikorwa bahakorera ku ruhare rwabo mu kugera kuri iyi ntambwe.
Abatuye muri uyu murenge nabo bishimiye uyu mwanya, kandi biyemeza kuzaba abambere mu mihigoy’uyu mwaka.
Senyana Viateur utuye muri uyu murenge avuga ko icyatumaga mbere uyu murenge utabona umwanya mwiza ngo ari uko ubuyobozi butegeraga abaturage ngo bajye inama, mu gihe ngo mu mihigo ya 2013-2014 byakosotse abayobozi bakabegera bakareba ahariintege nke kugirango zongerwe.
Mu muryango niho imihigo ihera ikagenda izamuka ku nzego zo hejuru.
Ati:â€ubuyobozi noneho buratwegera tukarebera hamwe aho ibyo twiyemeje bigeze, ahakiri integenke tukaba ariho twibanda cyaneâ€.
Kimwe na Senyana, umubyeyi Nyiramyasiro Dativa nawe utuye muri uyu murenge, nawe avuga ko ibanga nta rindi ari ugukorera hamwe, abayobozi bagafatanya n’abaturage kwesa imihigo bahize.
Uyu mubyeyi kandi avuga ko n’ubwo intambwe bateye bava ku mwanya wa nyuma bakaba aba 6 ari nziza, ngo uyu mwanya utabashimishije cyane ko ahubwo ngo ubu biyemeje kuzaba abambere.
Ati:â€igituma nemeza ko tuzaba abambere ni uko muri uyu mwaka ushize twabashije guca ku mirenge umunani yose, urumva rero ko nidukoresha imbaraga nk’izo twakoreheje nta kabuza Nyabimata ariyo izaba iya mbereâ€.
Umunyamabanga nshingwabikorwa w’umurenge wa Nyabimata Munyankindi Clet nawe yemeza ko ibanga bakoreshe ari ukwegera abaturage bakajya inama, aho bitagenda neza hagashyirwa ingufu nyinshi.
Uyu muyobozi kandi aboneraho gusaba abafatanyabikorwa ndetse n’abatuye uyu murenge ko ubu bufatanye bugomba gukomezakubaranga ku buryo ngo intambwe bateye yaba idasubira inyuma, mu mwaka utaha umurenge wabo ukazaza ku mwanya wa mbere.
Ati:â€turasaba abafatanyabikorwa bacu ko bashyira mu bikorwa imihigo twasinyanye mu gihe bihaye kandi cyagenwe bakihutira kubigaragaza. Naho abaturage bacu turabasaba gukomeza gukurikiza inama ubuyobozi bubagira, kandi bagakomeza umuco wo gukorera hamwe kugirango umusaruro urusheho kuboneka ndetse n’imihigo bayeseâ€.
umurenge wa Nyabimata ni umwe mu mirenge y’akarere ka Nyaruguru yegereye Pariki ya Nyungwe, ukaba kandi ari umurenge ugizwe igice kinini n’imisozi ihanamye. Utuwe n’abaturage basaga ibihumbi 17, ukaba ugizwe n’utugari 5.

robotstxt: allowed

filter: keep


text:
Abaturage bo mu Murenge wa Rukomo, mu Karere ka Gicumbi baratabaza ko imvura imaze iminsi igwa yasakumye imyaka yose bari bahinze ikayijyana mu bishanga.
Bavuga ko batazi uko bazabaho nikomeza kugwa ifite ubukana nk’ubw’imaze iminsi igwa. Bamwe bavuga ko iyi mvura yahitanye abantu babiri, igasenya n’amazu.
Rutwaza Evariste, utuye mu Mudugudu wa Meshero, muri uyu Murenge wa Rukomo asobanura ko imvura bamaze iminsi babona iteye ubwoba. Avuga ko yaje bayikeneye bitewe n’uko bari baracaniwe n’izuba ryinshi, ariko ko iyaguye yakabije cyane.
Ubwo yaganiraga n’Izubarirashe.rw kuri uyu wa 4 Ukwakira 2016, yagize ati “Twari dufite ikibazo cyo kuvuga ngo dukeneye imvura ariko aho igwiriye igwa ifite ubukana bwinshi cyane, imisozi iragenda mbese ahantu ukajya usanga ibitengu bitenguka ku mazu ku buryo abantu twasigaye dutaburura. Aho twari twarahinze imyaka hose yashizeho ni ukongera guhanga bundi bushya tugahinga.”
Undi witwa Yuriyana Mukarushema amwunganira avuga ko we aho atuye hari amaterasi y’indinganire ariko ko ngo na yo yarengewe. Uyu mubyeyi anatanga ubuhamya bw’abantu avuga ko azi bahitanywe n’iyi mvura.
Agira ati “Hariho n’abapfuye; epfo iyi ngiyi hari umuntu iyo mvura yatwaye, hari n’umwana wabyutse ajya kwahira amasuri aramurengera barataburuye baramubura. Twebwe iwacu haguye urubura rwadupfumaguriye amazu. Imvura yaraje idutabatabira imyaka nta kintu twasigaje.”
Aya makuru anemezwa n’Umuvugizi wa Polisi mu Ntara y’Amajyaruguru, IP Innocent Gasasira na we yemeza ko koko hari umuntu watwawe n’iyi mvura. Uyu muvugizi yabwiye Izubarirashe.rw ati “Umwana umwe ni we nzi, umuvu waramutwaye umurambo we watoraguwe muri Cyisaro, uvuye muri Miyove.”
Abaturage bavuga ko bari baratangiye gutera ibishyimbo, ibigori, ibirayi n’indi myaka ariko ko byose byatwawe n’isuri y’iyi mvura yaguye. Umwe mu batanga ubuhamya ni uwitwa Mushenyi Jean Pierre we usobanura ko yari yarahinze ibirayi n’imboga, ariko ko byose byatwawe n’imvura imaze igihe igwa.
Uyu muturage wo mu kagari ka Kinyami agira ati “Twagize ikirumbo cy’izuba ryatangiye kutwakira kuva mu kwezi kwa Mata.”
Uwimana Vicent na we utuye muri aka gace agira ati “Nk’ubu hari aho yagiye isenya amazu, tukajya mu bitengu dutindura imihanda. Imvura yaje mu myaka irayijyana ya masuri twacukuye yose arasibanganya.”
Kagina Emmanuel, Umunyamabanganshingwabikorwa w’Umurenge wa Rukomo mu Karere ka Gicumbi yabwiye Izubarirashe.rw ko nubwo imvura ikabije imaze igihe igwa muri aka gace yateje ibibazo, abaturage bakwiye .
Yagize “Imvura yatwaye imyaka cyane cyane ibishyimbo byari bihinze ku misozi ahari amaterasi yikora ariko abaturage turabakangurira kudacika kuko ntabwo byagiye byose ahasigaye bongere bavugurure ubutaka bwari buhari nidushyiramo ifumbire bongere batere bundi bushya kubera ko imvura ntabwo irarangira.”
Uyu muyobozi avuga ko iyi mvura yaje itunguranye, ati “Ni imvura nyinshi yaje itunguranye. Ngira ngo ahari byatewe n’ikirere cyahindutse kuko ntabwo imvuro nk’iyo ntabwo yari imenyerewe muri uriya murenge ni ikintu cyari gitunguranye.”
Ashishikariza abaturage kutemera kuzicwa n’inzara kandi bari bariteguye guhinga ku gihe.
Ingamba z’igihe kirambye ubuyobozi bw’uyu murenge buvuga ko bugiye gufata ni ugushishikariza abaturage guca amaterasi y’indinganire, ariko ko kuri ubu abari guhinga baca imirwanyasuri kugira ngo bafate amazi y’imvura mu gihe haramuka haguye nyinshi.
Aka gace kagizwe n’imisozi miremire cyane kandi ihanamye. Gusa ½ cyako ni amaterasi y’indinganire. Ubuyobozi bwifuza ko ubutaka buhingwa bwose bwazashyirwaho aya materasi mu rwego rwo gukumira ibiza nk’ibi bishingiye ku mvura.
izubarirashe@gmail.com


text:
Bitanze babikunze—Muri Madagasikari
UMUPAYINIYA ufite imyaka 27 witwa Sylviana, yaravuze ati: “Igihe numvaga ibyo inshuti zange zagezeho ubwo zari zaragiye gukorera umurimo aho abapayiniya bari bakenewe cyane, nange nifuje gusogongera kuri ibyo byishimo.” Yongeyeho ati: “Icyakora numvaga kujya gukorera aho ababwiriza b’Ubwami bakenewe cyane ntabishobora.”
Ese nawe wumva ufite impungenge nk’iza Sylviana? Ese wifuza kujya kubwiriza aho ababwiriza b’Ubwami bakenewe cyane, ariko ukaba wibaza niba uzabishobora? Niba ari uko bimeze, humura! Yehova yafashije abavandimwe na bashiki bacu babarirwa mu bihumbi, batsinda inzitizi zababuzaga kwagura umurimo wabo. Nimucyo tuge muri Madagasikari, ikirwa cya kane kinini ku isi, kugira ngo tumenye uko Yehova yafashije bamwe muri bo.
Mu myaka isaga icumi ishize, ababwiriza barangwa n’ishyaka n’abapayiniya basaga 70 bakomoka mu bihugu 11, * bagiye kubwiriza muri iyo fasi irumbuka yo muri Afurika, irimo abantu benshi bubaha Bibiliya. Nanone, ababwiriza benshi baho bakunda kwimukira mu tundi duce two kuri icyo kirwa kinini, kugira ngo babwirize ubutumwa bw’Ubwami. Reka tuganire na bamwe muri bo.
BATSINZE UBWOBA N’IBYABACAGA INTEGE
Louis n’umugore we Perrine bari mu kigero k’imyaka isaga 30, bavuye mu Bufaransa bajya muri Madagasikari. Bari bamaze imyaka myinshi batekereza kwagura umurimo, ariko Perrine yari afite impungenge. Agira ati: “Natinyaga kujya ahantu ntazi. Nari mpangayikishijwe no gusiga umuryango wacu, itorero ryacu n’inzu yacu. Natinyaga kwimuka aho twari dutuye no kureka imibereho twari tumenyereye. Mu by’ukuri ibyo byambereye inzitizi ikomeye.” Mu mwaka wa 2012, Perrine yagize ubutwari, maze we n’umugabo we Louis barimuka. Perrine abona ate uwo mwanzuro bafashe? Agira ati: “Iyo nshubije amaso inyuma nkibonera ukuntu Yehova yadufashije, bikomeza ukwizera kwange.” Louis yongeraho ati: “Tekereza ko mu Rwibutso rwa mbere twagiriye muri Madagasikari, abantu icumi mu bo twigishaga Bibiliya bateranye!”
Ni iki cyafashije Louis na Perrine kuguma mu ifasi igihe bahuraga n’ibibazo? Basenze Yehova bashyizeho umwete, bamusaba ko abaha imbaraga zo kwihangana (Fili 4:13). Louis agira ati: “Twiboneye ukuntu Yehova yashubije amasengesho yacu, akaduha ‘amahoro y’Imana.’ Twakomeje kuzirikana ibyishimo twaboneraga mu murimo. Nanone hari inshuti zacu zo mu Bufaransa zatwandikiraga, zikadutera inkunga kugira ngo tudacika intege.”—Fili 4:6, 7; 2 Kor 4:7.
Yehova yahaye imigisha Louis na Perrine kubera ko bihanganye. Louis agira ati: “Mu Kwakira 2014, twize Ishuri rya Bibiliya ry’Abakristo Bashakanye, * mu Bufaransa. Iyo yari impano itazibagirana twahawe na Yehova.” Igihe bari barangije iryo shuri, bishimiye ko boherejwe gukorera umurimo muri Madagasikari.
“TUZUMVA MUDUTEYE ISHEMA!”
Igihe Didier n’umugore we Nadine bo mu Bufaransa bajyaga muri Madagasikari mu mwaka wa 2010, bari mu kigero k’imyaka isaga 50. Didier agira ati: “Tukiri bato twari abapayiniya, hanyuma tubyara abana batatu. Bamaze gukura, twatekereje ukuntu twakorera umurimo mu kindi gihugu.” Nadine agira ati: “Natekerezaga ukuntu ngiye gusiga abana bange, nkumva ndashize. Ariko baratubwiye bati: ‘Nimujya gufasha aho ababwiriza b’Ubwami bakenewe cyane mu kindi gihugu, tuzumva muduteye ishema!’ Ayo magambo yaduteye inkunga, turimuka. Nubwo turi kure y’abana bacu, twishimira ko dushobora kuvugana na bo kenshi.”
Kwiga ururimi rw’Ikimaligashi byagoye Didier na Nadine. Nadine avuga amwenyura ati: “Erega turakuze.” None se ni iki cyatumye babishobora? Babanje kujya mu itorero ry’Igifaransa, bamaze kumenyera ururimi rw’Ikimaligashi, bahindura itorero. Nadine yongeyeho ati: “Abantu benshi duhura na bo mu murimo wo kubwiriza bakunda kwiga Bibiliya. Inshuro nyinshi badushimira ko twabasuye. Nabanje kugira ngo ndarota. Nkunda gukorera umurimo w’ubupayiniya muri iyi fasi. Iyo mbyutse mu gitondo, ndibwira nti: ‘Uyu munsi ndajya kubwiriza. Mbega ibintu byiza weee!’”
Iyo Didier yibutse igihe yatangiraga kwiga Ikimaligashi, araseka. Agira ati: “Nayoboraga amateraniro, ariko iyo abavandimwe na bashiki bacu batangaga ibitekerezo, nta kintu na kimwe numvaga. Nari nzi kuvuga gusa ngo: ‘Murakoze.’ Igihe kimwe nashimiye mushiki wacu wari umaze gusubiza, maze abari bicaye inyuma batangira kunshira amarenga bambwira ko igisubizo atanze atari cyo. Nahise mbaza undi muvandimwe maze atanga igisubizo gikwiriye, nubwo na cyo ntacyumvaga.”
YARABYISHIMIYE CYANE
Mu ikoraniro ryabaye mu mwaka wa 2005, Thierry n’umugore we Nadia babonye darame yari ifite umutwe uvuga ngo: “Kurikirana intego zihesha Imana icyubahiro.” Iyo darame yavugaga ibya Timoteyo yabakoze ku mutima, ituma barushaho kugira ikifuzo cyo gukorera aho ababwiriza b’Ubwami bakenewe cyane. Thierry agira ati: “Iyo darame irangiye, mu gihe twarimo dukoma amashyi, negereye umugore wange ndamubaza nti: ‘Tuzajya he se?’ Umugore wange yambwiye ko na we ari byo yatekerezaga.” Bidatinze, batangiye kwitegura kugira ngo bazagere ku ntego yabo. Nadia agira ati: “Twatangiye kugenda tugabanya ibintu twari dutunze, amaherezo dusigarana ibyashoboraga kujya mu mavarisi ane gusa!”
Bageze muri Madagasikari mu mwaka wa 2006 kandi bahise bishimira kuhakorera umurimo. Nadia agira ati: “Abantu duhura na bo baradushimisha cyane.”
Icyakora bamazeyo imyaka itandatu, bahuye n’ikibazo. Nyina wa Nadia wabaga mu Bufaransa witwa Marie-Madeleine, yaraguye avunika ukuboko, akomereka no ku mutwe. Nadia n’umugabo we bavuganye n’umuganga wavuraga Marie-Madeleine, hanyuma basaba uwo mukecuru kuza bakabana muri Madagasikari. Nubwo yari afite imyaka 80, yarabyishimiye cyane. Kuba mu gihugu cy’amahanga abyumva ate? Agira ati: “Rimwe na rimwe kumenyera iby’ahandi ntibiba byoroshye. Ariko nubwo ntashobora gukora byinshi, numva mfitiye itorero akamaro. Mu by’ukuri ikinshimisha cyane, ni uko kuba ino aha bituma abana bange bakomeza gukorera umurimo muri iyi fasi irumbuka.”
“NUMVA YEHOVA YARAMFASHIJE MU GIHE GIKWIRIYE”
Riana ni umuvandimwe ufite imyaka 22. Yakuriye mu karere karumbuka ko mu burasirazuba bwa Madagasikari kitwa Alaotra Mangoro. Yari umuhanga mu ishuri kandi yifuzaga kwiga kaminuza. Icyakora igihe yigaga Bibiliya, yahinduye ibitekerezo. Agira ati: “Narangije amashuri yisumbuye maze nsezeranya Yehova nti: ‘Numfasha ngatsinda, nzahita mba umupayiniya.’” Riana amaze kurangiza amashuri yisumbuye, yashohoje isezerano rye. Yagiye kubana n’undi muvandimwe w’umupayiniya, ashaka akazi katamutwaraga igihe kinini, atangira gukora umurimo w’ubupayiniya. Agira ati: “Ni wo mwanzuro mwiza nafashe mu buzima bwange.”
Icyakora abagize umuryango wa Riana ntibiyumvishaga impamvu atakomeje kwiga. Agira ati: “Papa, marume na masenge, bose banshishikarizaga kwiga kaminuza. Ariko sinifuzaga ko hagira ikintu kimbuza kuba umupayiniya.” Nyuma y’igihe gito, Riana yifuje kujya gukorera aho ababwiriza b’Ubwami bari bakenewe cyane. Ni iki cyatumye agira icyo kifuzo? Agira ati: “Abajura baje mu nzu twabagamo, biba ibintu byinshi nari mfite. Ibyo byatumye ntekereza ku nama ya Yesu yo kwibikira ‘ubutunzi mu ijuru.’ Niyemeje gushakisha ubutunzi bwo mu buryo bw’umwuka” (Mat 6:19, 20). Yimukiye mu karere ko mu magepfo y’igihugu kayogojwe n’amapfa kari mu birometero 1.300. Ako karere gatuyemo abantu bo mu bwoko bw’Abatanduroyi. Kuki ari ho yagiye?
Mbere y’uko abajura baza kubiba, Riana yari amaze ukwezi yigisha Bibiliya abagabo babiri b’Abatanduroyi. Yize amagambo make yo mu rurimi rwabo, maze atekereza ku Batanduroyi benshi bari bataragezwaho ubutumwa bw’Ubwami. Agira ati: “Nasenze Yehova musaba ngo amfashe kwimukira mu karere karimo abantu bavuga urwo rurimi.”
Riana yimukiyeyo, ariko yahise ahura n’ikibazo. Ntiyashoboye kubona akazi. Hari umugabo wamubajije ati: “Waje gukora iki ino aha? Abantu b’ino iyo bashaka akazi bajya aho waturutse!” Nyuma y’ibyumweru bibiri, Riana yavuye muri ako karere ajya mu ikoraniro ry’iminsi itatu, akaba yari asigaranye udufaranga duke cyane yibaza uko azabigenza. Ku munsi wa nyuma w’ikoraniro, umuvandimwe yashyize ikintu mu mufuka w’ikoti rya Riana. Yari amafaranga yari ahagije kugira ngo asubire mu karere ka Antandroy, kandi ashobore gutangira ubucuruzi buciriritse. Riana agira ati: “Numva Yehova yaramfashije mu gihe gikwiriye. Nakomeje gufasha abantu batari barabonye uburyo bwo kumenya Yehova!” Nanone hari ibintu byinshi byagombaga gukorwa mu itorero. Riana yongeraho ati: “Buri byumweru bibiri natangaga disikuru. Yehova yarimo antoza akoresheje umuryango we.” Riana akomeje kubwiriza ubutumwa bw’Ubwami Abatanduroyi bifuza kumenya Yehova.
‘IMANA YO KWIZERWA YABAHAYE UMUGISHA’
Yehova atwizeza ko ‘umuntu wese ushaka kwihesha umugisha mu isi azajya awuhabwa n’Imana yo kwizerwa’ (Yes 65:16). Iyo dushyizeho umwete tugatsinda inzitizi zitubuza kwagura umurimo, Yehova aduha umugisha. Reka turebe ibyabaye kuri Sylviana twavuze tugitangira. Yatinyaga ko atazashobora kubwiriza aho ababwiriza b’Ubwami bakenewe cyane. Yari ahangayikishijwe n’iki? Agira ati: “Ukuguru kwange kw’iburyo gusumba ukw’ibumoso ho santimetero 9. Ibyo bituma nshumbagira kandi nkananirwa vuba.”
Nubwo bimeze bityo ariko, mu mwaka wa 2014 Sylviana n’undi mushiki wacu w’umupayiniya ukiri muto wo mu itorero rye witwa Sylvie Ann, bimukiye mu mudugudu muto uri ku birometero 85. Nubwo Sylviana yari afite inzitizi, yageze ku ntego ye, kandi yabonye imigisha myinshi! Agira ati: “Igihe nari maze umwaka umwe muri iyo fasi, umugore ukiri muto nigishije Bibiliya witwa Doratine, yabatirijwe mu ikoraniro ry’akarere.”
“NZAGUFASHA”
Nk’uko ibyavuzwe n’abo bavandimwe na bashiki bacu bagiye gukorera aho ababwiriza b’Ubwami bakenewe cyane bibigaragaza, iyo twihatiye gutsinda inzitizi tukagura umurimo, twibonera ko ibyo Yehova asezeranya abagaragu be ari ukuri. Agira ati: “Nzagukomeza, kandi nzagufasha by’ukuri” (Yes 41:10). Iyo twitanze tubikunze, tukajya gukorera umurimo mu kandi karere cyangwa mu kindi gihugu, ubucuti dufitanye na Yehova burushaho gukomera. Nanone bidufasha kwitegura kuzasohoza inshingano zidutegereje mu isi nshya. Didier twavuze tugitangira agira ati: “Gukorera umurimo aho ababwiriza b’Ubwami bakenewe cyane, bidutoza kuzakora byinshi mu gihe kizaza!” Twifuza ko n’abandi babwiriza benshi bakwishimira gutangira iyo myitozo hakiri kare!
^ par. 4 Ibyo bihugu bakomokamo ni Amerika, Gwadelupe, Kanada, Luxembourg, Nouvelle-Calédonie, Repubulika ya Tchèque, Suwede, u Budage, u Bufaransa, u Busuwisi n’u Bwongereza.
^ par. 8 Muri iki gihe, iryo shuri ryasimbuwe n’Ishuri ry’Ababwiriza b’Ubwami. Ababwiriza b’igihe cyose bujuje ibisabwa bakorera umurimo mu bihugu by’amahanga, bashobora gusaba kwigira iryo shuri mu bihugu bakomokamo, cyangwa mu kindi gihugu iryo shuri riba mu rurimi rwabo kavukire.


text:
NKUKO MU MAZE KUBIMENYERA KO BURI KUCYUMWERU TUBAGEZAHO UDUSHYA N’ UDUKORYO TUBA TWARARANZE WEEKEND UYU NIWO MWANYA WANYU NGO MWIREBERE UTU DUSHYA TUDASANZWE TUBA TWABEREYE AHANTU HATANDUKANYE HANO MU RWANDA NDETSE NO HANZE YAHO DORE AKENSHI TWIBANDI KUDUSHYA TUBA TWAGIYE TUBERA AHANTU HATANDUKANYE AHO TUNIBANDA KUMBUGA ZA INTERNET .
DUTANGIRIYE MU RWANDA HASHIZE IMINSI ITARI MICYE KURUBUGA RWA WHATTS APP HACICIKANA AMAFOTO ATANDUKANYE AGARAGZA UMUKOBWA NDETSE N’ UMUHUNGU BARIMO GUKORA IMIBONANO MPUZABITSINA IBI BIKABA BYAJE GUFATA INDI NTERA UBWO AMAFOTO YABO YASHYIRWAGA AHANTU HATANDUKANYE BIGATERA BENSHI KUBYIBAZAHO .
UNDI MUSORE YAKOZE AGASHYA NYUMA YO KURONGORA UMUKOBWA AKAMUSABA KO AMUFOTORA BYAJE KURANGIRA UWAMUFOTOYE NAWE ARI KWIFOTORA YAMBAYE UBUSA BURI BURI BIKAZA GUTEZA IKIBAZO KUMUGABO NYUMA YO KWIZERA KO NAWAMUBONYE KANDI BAMUBONYE .
UMUGABO YAHAWE IGIHEMBO NYUMA YUKO ATSINDIYE UMWANYA WAMBERE W’ UMUGABO UFITE IGITSINA KININI NDETSE BAHITA BAMUHA ISHIMWE NDETSE N’ IGIMBE
BENSHI BATUNGU WE N’ IMBYINO Z’ URUBYIRUKO RWISI MINSI DORE KO ABENSHI MURIBO BABYINA UKAGIRANGO BARIMO GUSAMBANIRA KU GASOZI AHO UMWE YUNAMA AFATA HASI UNDI NAWE AKAJYA AMUBYINIRO KUCYIBUNO IBI BIKABA ARIBYO BYARANZE IKI GITARAMO .
UMUKOBWA YATANGAJE KO YAGAKWIYE KWITA UMWAMI W’ ABAKOBWA URUSHA ABANDI KUGIRA IKIBUNO CYIZA GIKURURA ABASORE NDETSE N’ ABAGABO IBI BIKABA BYAJE GUTANGAZA BENSHI BABONYE AMAFOTO YUYU MUKOBWA BENSHI BAHAMYA KO AFITE IKIBUNO KIDASANZWE .
DORE URUTONDE RW; BAMWE MUBAKOBWA BABINYUJIJE KURI INTERNET BAGAASHYIRAHO HANZE AMAFOTO YABO BAMBAYE UBUSA BITERA BENSHI KWIBAZA ICYABIMUTEYE NDETSE NICYO BARI BAGAMBIRIYE IREBERE AMAFOTO YE
UNDI MUKOBWA YAKOZE AGASHYA UBWO YOHEREREZAGA UMUKUNZI W’ UMUZUNGU AMAFOTO YE YAMBAYE IKARISO AMUBWIRA KO AMUKUMBUYE CYANE KUBURYO ATINZE KUZA NYUMA UYU MUKOBWA YAJE GUTA TELEFONE MAZE AYA MAFOTO YOSE BAZA KUYASANGAMO BITANGAZA BENSHI .
REBA HANO AMAFOTO ATANDUKANYE YAGIYE AVUGISHA BENSHI KURI INTERNET HABA HANO MU RWANDA NDETSE NO HANZE YAHO DORE AYA MAFOTO ARIMO ABAKOBWA NDETSE N’ ABAHUNGU BABASITARI BAFITE ICYO BAZWIHO HANO MU RWANDA
IMYAMBARIRE YABAMWE MUBASITARI BATANDUKANYE HANO MU RWANDA ISIGAYE ITEYE INYEKE DORE KO BAMWE MURIBO BASIGAYE BASHAKA KWIGANA IMWE MU MYAMBARIRE Y’ IBYAMAMARE BYO HANZE AHO KURUBU BAMWE BASIGAYE BAFATA AMAPANARO BAKAYACA KUBURYO IGITSINA KIGARAGARA .
REBA HANO ANDI MAFOTO ATANDUKANYE YAGIYE ACA IBINTU KUMBUGA ZA INTERNET AYA MAFOTO AKABA AKUBIYEMO AYA ABAKOBWA B’ IBYAMAMARE BIKOMOKA HANO MURI AFURIKA NDETSE NO HANZE YAHO
ABAKOBWA BASHYIZE HANZE VIDEO BABYINISHA IBIBUNO BYABO
Posted By:Kawera Ronald@Rwandapaparazzi.rw
199,511 total views, 0 views today


text:
Gukunda no gukundwa ni kimwe mu bintu bituma ubuzima burushaho kuryoha, ntibisobanuye ariko ko kugira umukunzi ari itegeko, kutamugira bikaba guca inka amabere.
Hari abatagira abakunzi ku bw’impamvu batagizemo uruhare, abandi bikaba amahitamo yabo, gusa waba warabihisemo cyangwa byarakugwiririye, hari igihe kigera ukakira ubuzima ubayemo.
Urubuga Cosmopolitan rugaragaza ko ariko nubwo waba waramaze kwakira ubuzima bwo kubaho wenyine, hari ibintu byinshi ugenda uhura nabyo bikamera nk’inkota utewe mu mutima ituma icyuho cyo kutagira umukunzi kirushaho kugaragara.
Bimwe muri ibyo ibintu n’ibi bikurikira:
1. Gutumirwa mu birori ugasabwa kuza uherekejwe
Kimwe mu bintu bitera agahinda ni ugutumirwa mu bukwe cyangwa ibindi birori runaka, ariko ku butumire bagashyiraho icyitonderwa ko ugomba kuza uherekejwe.
Nubwo baba batakweruriye ngo babikubwire, burya ahanini baba bashaka kukubwira ngo uzane n’umukunzi wawe. Igitera agahinda kurushaho ni uko hari n’igihe uwagutumiye aba abizi neza ko ntawe ugira.
Hari n’ibirori witabira, ukicara ku meza wakwitegereza neza ukabona abo mwicaranye ni wowe wenyine udafite uwo muhuje urugwiro. Ibi nabyo bituma urushaho gushengurwa n’agahinda ko kuba wenyine.
2. Gushyingirwa kw’inshuti yawe magara
Nubwo nta we ushobora kukwerurira ngo abikubwire, inkuru y’uko inshuti yawe magara igiye gushyingirwa kandi wowe ukiri wenyine iza ari incamugongo.
Nubwo uba utamwanze, uhita utangira kubona uburemere bw’icyuho kiri mu buzima bwawe, ugatangira kwibaza impamvu ibiba ku bandi wowe bitakugeraho.
Urushaho kubyibuka iyo afashe umwanzuro wo kugushinga imirimo ikomeye mu myiteguro no mu gihe cy’ubukwe bwe, kandi udashobora kumuhakanira.
3. Saint Valentin
Nubwo mu myemerere yawe waba utemera ko Saint Valentin ari umunsi wahariwe abakundana, tariki ya 14 Gashyantare buri mwaka, iri mu minsi ituma urushaho kwicwa n’irungu igihe udafite umukunzi.
Aho unyuze hose, ugenda ubona ibimenyetso bigaragaza uburyohe bw’urukundo, dore ko abacuruzi, indirimbo zinyura kuri radio na televiziyo ndetse na filime zerekanwa kuri uyu munsi byose biba biganisha ku rukundo.
Agahinda karushaho kwiyongera mu gihe uteguye gahunda n’inshuti zawe ntizibashe kuboneka, kubera ko zateguye kwishimana n’abakunzi babo.
4. Mama wawe
Ikindi kintu gihora gishengura umutima w’umuntu utagira umukunzi ni ibiganiro by’ababyeyi cyangwa abamurera, ariko by’umwihariko umubyeyi w’umugore.
Ni kenshi mama cyangwa undi uri mu mwanya we aguhamagara cyangwa mwaba muri kuganira ukumva arateruye ati “ Ariko ubwo urabizi ko ntateganya gutura nk’imisozi?” cyangwa ngo “ Igihe nari mfite imyaka nk’iyawe nari narashatse ndetse mbyaye kabiri.”; “Ariko ubona ntakeneye akuzukuru”.
Niyo waba ari wowe wahisemo kubaho nta mukunzi kubera impamvu zawe bwite, aya magambo ntazabura kugukora ku mutima ndetse ukisanga ufashe umwanya utari muto wongera kwitekerezaho.
5. Ibirori by’umuryango
Mu biruhuko cyangwa indi minsi mikuru yateguwe n’imiryango usanga umuvandimwe wawe washyingiwe yazanye n’umufasha we, ufite umukunzi na we akaza aherekejwe.
Uku kwisanga wenyine hagati y’abantu bakundana, baba bafite uburyo baganiramo ntubashe kumva n’ibyo bavuga, amagambo akuninura bakoresha, byose bifatanyiriza hamwe kongera kukwibutsa ko uri bunatahe mu nzu ya wenyine.
Izi ngingo zose twavuze haruguru ndetse n’ibindi byinshi birushaho gutuma amaso yawe ahumuka, ukabona ko nubwo n’ubwo ubayeho ubuzima bwiza hari ikintu gikomeye ubura. Urukundo!
UWINEZA VANESSA@RWANDAPAPARAZZI.RW
57,720 total views, 0 views today


text:
Ngororero: Guhindura ibara rikoreshwa mukwibuka abazize jenoside ntibikwiye kubabera umutwaro
Nubwo hirya no hino mu nzibutso zo mu karere ka Ngororero hagaragara amabara asanzwe akoreshwa mukwibuka, abatuye akarere barahumurizwa ko guhindura ibara bidakwiye kubabera umutwaro ahubwo guhindura ibara bikazagenda bikorwa buhoro buhoro.
Muri iki gihe mu Rwanda twegereye igihe cyahariwe kwibuka abatutsi bazize jenoside yo muri Mata 1994, umuryango IBUKA uharanira inyungu z’abacitse ku icumu ukaba unafite kwibuka munshingano zawo washyizeho ibara ry’Ivu (Gris) nk’ibara rizajya ryifashishwa muri icyo gihe rigasimbura ibara ryakoreshwaga rya mauve.
Mugihe hari abari batangiye gutekereza ko guhindura amabara nk’ibitambaro n’amarangi bigaragara mu nzibutso ziri hirya no hino bisaba amafaranga menshi batahita babona, bakaba barabwiwe ko gusimbuza ayo mabara bizajya bikorwa gahoro gahoro bitewe n’ubushobozi.
Ibi bikaba byaratangajwe na madamu Mukamukesha Julienne, umukozi wa Komisiyo y’Igihugu ishinzwe kurwanya jenoside ukorera mu turere twa Gakenke na Ngororero, ubwo yari yitabiriye inama yo gutegura icyunamo mu karere ka Ngororero.
Mukamukesha akaba yanasobanuye impamvu iryo bara ryatoranyijwe, hakurikijwe umuco w’abanyarwanda aho abakurambere bakoreshaga ibara ry’ivu mukwiraburira ababo, bityo abanyarwanda abakaba bagomba guha agaciro umuco wabo aho kwigana ibyo mumahanga.
Uko kwiha agaciro hakoreshwa umuco munyarwanda bikaba binajyanye n’insanganyamatsiko y’uyu mwaka ivuga ngo “twibuke abacu bazize jenoside duharanira Kwigiraâ€, ibi bikaba bigomba gushingira kubukungu, umuco n’ubumenyi bwite by’abanyarwanda.


text:
Mu ruzinduko Perezida w'u Rwanda,Paul Kagame
yagiriye mu karere ka Gakenke kuri uyu wa kane tariki ya 24 werurwe 2016 yijeje abaturage ko agiye guhangana n'abatinza ibikorwa byabo
Mu ruzinduko Perezida w'u Rwanda,Paul Kagame yagiriye mu karere ka Gakenke kuri uyu wa kane tariki ya 24 werurwe 2016 yijeje abaturage ko agiye guhangana n'abatinza ibikorwa byabo
By Muhire Norbert | Views : 17325 | Kuya 03-24-2016 11:24
Ubwo Perezida Paul Kagame yasuraga akarere ka Gakenke kuri uyu wa kane,mu izina ry'abaturage,umuyobozi w'akarere ka Gakenke,Nzamwita Deoglatias,yagaragaje ibyo akarere kagezeho aboneraho gusaba umukuru w'igihugu ibyo bifuza kugirango barusheho kugera ku iterambere rirambye birimo Ishuri ry’ubumenyi ngiro n'Ikibazo cy’imihanda kuko nta raterite bagira.
Nzamwita Deoglatias/mayor Gakenke
Perezida Kagame yavuze ko yasuye akarere ka Gakenke kugirango baganire uko bakomeza kubaka
ubuzima bw’igihugu, abasaba kubakira kubyo bagezeho birinda
imikorere itihuta kandi ibintu byose bihari. Perezida Kagame wijeje abaturage ko agiye guhangana n'abatinza ibikorwa byabo yanenze abayobozi
bagiye bitwarira ibikorwa by’ubworozi bw’abaturage,yongeraho ko ibigenewe
abaturage biba bigomba kubageraho uko byateganyijwe kuko biba bitaragenewe
abayobozi,yasabye abaturage ubwuzuzanye no gukoresha uburyo bugezweho
bubongerera umusaruro. Ku kibazo cy'umushinga w’ikibaya
cya Base cyambuwe abaturage haterwa ibyatsi n’ibiti bitangiza imyaka,Perezida Kagame yasabye inzego bireba ko bagikurikirana kikabonerwa igisubizo,naho ku kibazo cy’imbuto
zitinzwa ,Perezida Kagame yihanangirije abo iki kibazo kireba ko iki kibazo
kidakwiye kuzajya gikomeza kuza mu bibazo byugarije igihugu. Yijeje abaturage
ko nubwo hari bimwe mu bikorwa byatinze bagiye gukora ibishoboka byose ngo
bibonerwe igisubizo mu buryo bwihuse,ibyo abaturage bamusabye yabijeje ko
bagiye kubikemura vuba kandi nabo bakabigiramo uruhare bafatanyije.
Perezida Kagame yavuze ko yasuye akarere ka Gakenke kugirango baganire uko bakomeza kubaka ubuzima bw’igihugu, abasaba kubakira kubyo bagezeho birinda imikorere itihuta kandi ibintu byose bihari.
Perezida Kagame wijeje abaturage ko agiye guhangana n'abatinza ibikorwa byabo yanenze abayobozi bagiye bitwarira ibikorwa by’ubworozi bw’abaturage,yongeraho ko ibigenewe abaturage biba bigomba kubageraho uko byateganyijwe kuko biba bitaragenewe abayobozi,yasabye abaturage ubwuzuzanye no gukoresha uburyo bugezweho bubongerera umusaruro.
Ku kibazo cy'umushinga w’ikibaya cya Base cyambuwe abaturage haterwa ibyatsi n’ibiti bitangiza imyaka,Perezida Kagame yasabye inzego bireba ko bagikurikirana kikabonerwa igisubizo,naho ku kibazo cy’imbuto zitinzwa ,Perezida Kagame yihanangirije abo iki kibazo kireba ko iki kibazo kidakwiye kuzajya gikomeza kuza mu bibazo byugarije igihugu.
Yijeje abaturage ko nubwo hari bimwe mu bikorwa byatinze bagiye gukora ibishoboka byose ngo bibonerwe igisubizo mu buryo bwihuse,ibyo abaturage bamusabye yabijeje ko bagiye kubikemura vuba kandi nabo bakabigiramo uruhare bafatanyije.Perezida Paul Kagame asura abaturage
Biteganyijwe ko kuri uyu wa Gatanu tariki ya 25 werurwe,uruzinduko rwa Perezida Paul Kagame rukomereza mu karere ka Rubavu.


text:
ISOMO RYA MBERE
Isomo ryo mu ibaruwa ya mbere ya Mutagatifu Yohani Intumwa (1Yh 3, 22-24; 4, 1-6)
Nkoramutima zanjye, 3,22icyo dusabye Imana cyose turagihabwa, kuko dukurikiza amategeko yayo kandi tugakora ikiyinyura. 23Dore rero itegeko ry’Imana: ni uko twakwemera izina ry’Umwana wayo Yezu Kristu, kandi tugakundana nk’uko yabidutegetse. 24Ukurikiza amategeko y’Imana aguma mu Mana, na Yo ikamugumamo. Kandi aho tumenyera ko Imana iturimo, ni uko yaduhaye Roho wayo.
4.1Nkoramutima zanjye, ntimugapfe kwemera ubonetse wese, ahubwo mujye mubanza gushishoza ibyo mubwiwe, kugira ngo mumenye koko niba bikomoka ku Mana; kuko hadutse abahanurabinyoma benshi bagakwira ku isi. 2Dore icyo muzamenyeraho ibikomoka ku Mana: uwemera wese Yezu Kristu wigize umuntu, aba akomoka ku Mana; 3naho utemera Yezu, uwo ntaba akomoka ku Mana, ahubwo aba akomoka kuri Nyamurwanyakristu, wa wundi mwumvise bavuga ko azaza, none ubu akaba yarageze ku isi. 4Mwebweho twana twanjye, mukomoka ku Mana kandi mwatsinze abo bahanurabinyoma, kuko Ubatuyemo asumbye kure umugenga w’isi. 5Bo ni ab’isi ; ni cyo gituma bavuga ururimi rw’isi, maze ikabatega amatwi. 6Twebweho turi ab’lmana; uzi lmana aratwumva, naho utari uw’lmana ntatwumve. Aho rero ni ho tumenyera umunyakuri n’umunyabinyoma.
ZABURI (Zab 2,7bc-8, 10-11)
Inyik/Imana igabira Umwana wayo amahanga yose.
Uhoraho yarambwiye ati «Uri umwana wanjye,
jyewe uyu munsi nakwibyariye!
Binsabe, maze nguhe amahanga abe umunani wawe,
N’impera z’isi zibe ubukonde bwawe.»
None rero bami, nimwumvireho,
Namwe bacamanza b’isi, mwisubireho!
Nimukeze Uhoraho mumufitiye icyubahiro,
mupfukamire umwana we mudagadwa.
IBANGONDIRIMBO RIBANZIRIZA IV ANJILI (Zab 118 (117), 26-27)
Alleluya Alleluya.
Nihasingizwe uje mu izina ry’Uhoraho!
Uhoraho ni Imana, aratumurikira.
Alleluya.
IVANJILI
+ Amagambo yo mu Ivanjili ntagatifu uko yanditswe na Matayo (Mt 4, 12-17.23-25)
Muri icyo gihe, 12Yezu yumvise ko Yohani yatanzwe yigira mu Galileya, 13yimuka i Nazareti ajya kuba i Kafarinawumu ku nkuka y’inyanja, mu rugabano rwa Zabuloni na Nefutali, 14kugira ngo huzuzwe ibyo umuhanuzi Izayi yavuze ati 15«Gihugu cya Zabuloni, nawe gihugu cya Nefutali, nzira igana inyanja, hakurya ya Yorudani, Gamera y’abanyamahanga! 16Imbaga yari yigungiye mu mwijima yabonye urumuri rutangaje; n’abari batuye mu gihugu gicuze umwijima w’urupfu, urumuri rwabarasiyeho. 17Guhera ubwo Yezu atangira kwigisha agira ati «Nimwisubireho, kuko Ingoma y’ijuru yegereje!»
23Nuko Yezu azenguruka Galileya yose, yigishiriza mu masengero yabo, atangaza Inkuru Nziza y’Ingoma, akiza icyitwa indwara n’ ubumuga cyose muri rubanda. 24Ubugiraneza bwe bumenyekana muri Siriya yose, bakajya bamuzanira imbabare zose zifite indwara n’ibyago by’amoko yose: abahanzweho, abanyagicuri, ibimuga, nuko akabakiza. 25Maze abantu benshi bavuye muri Galileya no muri Dekapoli, i Yeruzalemu no muri Yudeya, no hakurya ya Yorudani, bamuhombokaho.


text:
Ibarura rya Kane ku mibereho y’ingo mu Rwanda (EICV 4) ryagaragaza ko ubushomeri mu Rwanda buri kuri 2% muri rusange ariko bukaba kuri 13.5% mu barangiza amashuri makuru na za kaminuza.
Iki kibazo cy’ubushomeri cyagarutsweho kuri uyu wa 12 Kanama 2017 ubwo urubyiruko rwizihizaga umunsi mpuzamahanga w’urubyiruko.
Muri ibi biganiro, urubyiruko rwagarutse cyane ku mbogamizi rukunze guhura nazo iyo rugerageza kwihangira umurimo cyangwa gusaba akazi birimo kwitinya, imyumvire, icyenewabo n’ibindi, bikarubera intandaro yo kudatuza no kubura amahoro.
Uwitwa Niragire Denise akurikije ubutumwa buhamagarira urubyiruko kwitinyuka, yagaragaje ko rufite amahirwe rudakwiye gupfukirana.
Yagize ati “Urubyiruko turebe ko abantu bose badukeneye kuko dufite imbaraga n’impano zitandukanye duhurize hamwe, buri wese atekereze byimbitse bidufashe kubaka igihugu cyacyu.”
Uwase Berinda yavuze ko bimwe mu bibazo urubyiruko rwinshi rufite ari kutigira cyizere kandi ko ruhura n’ibibazo bitewe n’uko rurangiza kwiga rwizeye ko ruzahabwa akazi.
Yagize ati “Impamvu ya mbere, bamwe baricara babona mugenzi wabo biganye abonye akazi bagatangira kuvuga ngo ni amahirwe yagize cyangwa yagahawe na mwene wabo. Ibyi sibyo, buri wese agira amahirwe ye, buri wese akwiye kwigirira icyizere. icya kabiri tukibona nk’imbogamizi, umuntu arangiza kwiga akumva ko kubera ubumenyi afite arahita abona akazi. rukwiriye kwihangana, rukanigirira icyizere kandi rukamenya ko rugomba guharanira kugira aho rwigeza.”
Never Again Rwanda yibukije urubyiruko ko rudakwiye gutegereza ko amahirwe arusanga ahubwo rukwiye guhaguruka rukishakishiriza.
Umuyobozi w’Inama y’ubutegetsi akaba n’umwe mu bashinze umuryango Never Again Rwanda, Albert Nzamukwereka, yasabye urubyiruko gufatanya kugira ngo rwikure mu bibazo birwugarije.
Yagize ati “Reka mpere ku bufatanye, mu Kinyarwanda bavuga ko umutwe umwe wifasha gusara. Iyo turi mu bintu bitugoye nk’ibi, ubufatanye rero, nibwo butuma abantu batera imbere. Abesnhi twicwa no kumva ko tugomba gukora akantu kacu ku giti cyacu. Ukumva ko ugomba kugira akarima kawe, ukakagumaho ntunatere imbere.”
Yakomeje avuga nta kintu na kimwe umuntu yakora adahuye n’imbogamizi, ariko iyo hari ubufatanye, umwe abasha kuzamura mugenzi we wananiwe.
Yongera ati “Nagira ngo mbakangurire gufatanya, mukore amatsinda, mukore ubucuruzi. Hitamo neza inshuti cyangwa abafatanyabikorwa mufatanya urugendo. Umuntu ntiyigira. Icya kabiri, ntekereza ko byose bihera mu muryango aho turi. Ntiwabura kuvuga ko dufite umutekano mu Rwanda, ni ikintu gikomeye ariko gikenera n’amahoro yo mu mutwe.”
Never Again Rwanda, ni umuryango uharanira kubaka amahoro no kurwanya icyatuma hongera kubaho Jenoside.


text:
Na: Tom Ndahiro
Ukuri kuraryana kukavugisha amangambure. Cyane cyane kukayavugisha abakunda kumva ibinyoma.
Nyuma yo kwandika tugaragaza uburyo urubuga leprophete n’abapadiri Thomas Nahimana na Fortunatus Rudakemwa banga urunuka abatutsi rukaba ari n’urubuga rwamamaza imvugo nyandagazi, baravuze.
Abo bapadiri bibeshye ko bashubije ibyo nabavuzeho, ariko usomye ibyo banditse ubona ko batabyumvise.
Ariko ntawakwemeza ko batabyumvise kuko bishobora kuba no kujijisha, bagahitamo kwivugira ibitagira aho bihuriye n’ibyo nanditse mbagira inama.
Gusa birakomeye kugira inama abantu batagira umutimanama.
Ku itariki ya 7 Werurwe 2013 banditse bibaza ngo uwanga abatutsi cyangwa uvuga ibishegu uwo ari we. Uwanditse iyo nkuru ntiyashatse kwivuga, cyakora ibyo aribyo byose ni ba nyiri KANGURA Nshya kuri internet.
Aho guhera kubyo nari nanditse ngo abe ari byo basubiza, baratannye bavuga ibijyanyanye no kwerekana ngo abandika urwo rwango, banavuga ko babazi bakanamenya n’aho babarizwa.
Ba nyiri Kangura Nshya baragira bati: “Uko byamera kose, biragaragara ko izi commentaire Tom Ndahiro aziha agaciro gakomeye, bikaba byatera buri wese kwibaza ati “ Izi commentaires zandikwa na nde ?”
Bagakomeza bagira bati: “Kuba hari commentaires zivuga ibinyoma, izibeshya, izisebanya…ntawe ubijyaho impaka, ni nayo mpamvu nyuma y’imyaka ibiri yose abanyarubuga barahawe ubwisanzure ku buryo budasubirwaho, twafashe icyemezo cy’uko muri uyu mwaka w’2013, commentaires nk’izo zizajya zisibwa, kuko zitubaka, kandi tugerageza kubikora.”
Nyuma yo kuvuga ibi bati “Ariko nyine ikibazo kirakomeje”. Bakongera bakibaza/bakabaza ngo: “Ese abandika izi commentaires ziteye ikibazo bashobora kumenyekana?”
Barisubiza bati: “Mu by’ukuri, twebwe ducunga urubuga Umuhanuzi dufite ubushobozi budashidikanywaho bwo kumenya abanditse commentaires zose harimo na ziriya Tom Ndahiro aheraho ashinja inzirakarengane ibyaha byo kwanga abatutsi no kugira ingengabitekerezo ya jenoside!”
Kuba comments nziha agaciro, nibyo. Nziha agaciro kuko nzi ishyano ryatewe n’imvugo y’urwango yateye jenoside yakorewe abatutsi mu Rwanda ndetse na jenoside zakozwe ahandi.
Niyo mpamvu nandika kuri urwo rwango ku irariki ya 5 Werurwe ngira nti: “Uri umuntu muzima, uri umupadiri ubikwiriye ntiwakwemera ko abantu bitwa amashitani kubera ubwoko bwabo. Kwemera ubugome nk’ubwo bugahita ku urubuga ruhuza imbaga, uzi icyo amagambo nk’ayo yakoze mbere no mu gihe cya jenoside, ni ikimenyetso kindi kandi gihagije ko ingengabitekerezo ya jenoside yagize ba nyiri urubuga ba ruharwa.”
Ba nyiri urubuga KANGURA NSHYA, bahunga ikibazo bakivugira ibindi. Ikibazo si abandika “commentaries” ikibazo ni abazishyira ku urubuga rwabo
Ikibazo si ukuba bafite ububasha bwo kumenya abandika “commentaires”, ikibazo nagaragaje ni uko “commentaries” zirimo urwango zidakwiye guhita ku urubuga mpuzambaga.
Ntushobora kwihanganira amagambo arimo ubugome nk’ubugaragara muri KANGURA y’abapadiri Thomas Nahimana na Fortunatus Rudakemwa utari umugome.
Ari mu mategeko, ari n’uburere n’uburezi bwiza kwamamaza urwango ruganisha kuli jenoside cyangwa bushishikariza abantu gukora ishyano ntibyemewe.
Ubyihanganira ni ubyishimira, ni utazi ibyo ari byo, ni umusazi/ikigoryi n’abatagira umutimanama wo kumenya ikibi n’icyiza.
Ikindi ni uko ikibazo cy’inyandiko zirimo urwango zitari muri “commentaires” gusa, ahubwo ziri no mu nyandiko za ba nyiri urubuga.
Commentaires mbi ntabwo zarangiranye n’umwaka w’2012 nkuko uwanditse inkuru abeshya ngo araburanira KANGURA nshya y’abapadiri Thomas Nahimana na Fortunatus Rudakemwa. Commentaires zirimo iyita abatutsi amashitani ni iyo muri Werurwe 2013.
Ibi nta gitangaza kuko izi commentaires zigendera ku umurongo w’ibitekerezo bya ba nyiri urubuga.
Bitari ibyo ntabwo abandika ubugome muri commentaries bakwitwa “inzirakarengane” kandi bahembera ingengabitekerezo ya jenoside. Waba inzirakarengane ute wita abantu amashitani kubera ubwoko?
Nkuko byagaragajwe mbere abajenosideri bose n’abayihakana ntibatana no kwigira nyiramukubitwa, kujijisha no kubeshyabeshya. Ni ibimenyetso bigaragara kenshi.


text:
Evans Kadenge w’imyaka 13 y’amavuko wo mu gihugu cya Kenya mu mugi wa Kilifi uherereye mu majyaruguru y’igihugu, yiyahuye nyuma yuko akinnye urusimbi na nyirarume yatsindira amafaranga atanageze ku gihumbi (800) akayamwima bityo agahitamo kwiyahura yimanitse.
Umuryango w’uyu mwana, kuri ubu uri mu gahinda gakomeye nyuma yo kubura umwana wabo biturutse kuri nyirarume wamwimye amafaranga yamuriye bakina urusimbi. Evans Kadenge wari umunyeshuri wo mu mwaka wa kane w’amashuri abanza, yikingiranye mu cyumba mu rugo iwabo maze yiyahura yimanitse.
Aba bombi bakinaga urusimbi kandi bemeranyije ko urajya atsinda undi arajya amwishyura amafaranga angana na 800 y’amanyarwanda.
Nyuma yuko nyirarume w’uyu mwana atsinzwe umukino wa mbere, yahise yanga kwishyura uyu mwana ibyatumye yikingirana mu cyumba ahita yiyahura.
Umubyeyi witwa Selina Maitha wo mu muryango w’uyu mwana nyuma yuko amenye aya makuru, yabwiye Daily Nation ko umuryango wababajwe cyane n’urupfu rutunguranye rw’umwana wabo ndetse anagira inama ubuyobozi ko bwakora ibishoboka byose bugaca imikino y’urusimbi kuko ishobora no kuzahitana abandi bana niba nta gikozwe mu maguru mashya.
Umurambo w’uyu mwana washyinguwe mu irimbi ryegereye ibitaro yahise ajyanwamo byo mu gace ka Kilifi.
Daniel MUKESHIMANA/Umubavu.com


text:
Bibiriya ntabwo ivuga mu buryo butomoye ibyerekeye no kubetinga cyangwa gukina imikino y'amahirwe.
Ariko rero, Bibiriya iratuburira ku byerekeranye no gukunda amafaranga (1 Timoteyo 6:10 "Kuko gukunda impiya ari umuzi w'ibibi byose, hariho abantu bamwe bazirarikiye barayoba, bava mu byo kwizera bihandisha imibabaro myinshi")
Bibiriya kandi nanone, itubuza gushaka gukira vuba: mu Migani 13:11 Bibiriya ivuga ko umuntu urundarunda ubutunzi bwe avunika ari we uzunguka. Version LouiS Second mu gifaransa iravuga iti: La richesse mal acquise diminue, mais celui qui amasse peu à peu l'augmente. Mu cyongereza version BBE iravuga iti "Wealth quickly got will become less ...."
Dushobora rero kwemeranya ko kubetinga cyangwa gukina imikino y'amahirwe bishingiye byanze bikunze kuri ibi bintu bibiri cyangwa kimwe muri byo:
- Urukundo rw'amafaranga cyangwa
- Gushaka gukira vuba
Ikindi kandi, ni uko inararibonye zabikozemo ubushakashatsi, zasanze bigoye cyane ko wakizwa cyangwa ngo utezwe imbere n'imikino y'amahirwe. Ba nyiri iriya mikino bashobora kuzakwereka umuntu umwe cyangwa 2 bagwiriwe n'amahirwe y'imbonekarimwe, ariko kugirango uzisange muri abo 2 biragoye cyane. Ni ikibazo cya statistics, amahirwe ni make cyane, abakina iyi mikino icyo bakora ni ugutakaza amafaranga hato na hato.
Ikindi kandi abakina iyi mikino bakwiriye kumenya, ni uko iyo ukinnye ugatsindwa rimwe, muri wowe uhita wibwira ko niwongera gukina noneho uri butsinde ukagaruza n'ayo wari watakaje mbere, nabwo ukongera ugatsindwa, ukongera ugakina bwa gatatu, gutyo gutyo ...... kugeza igihe urundukiye. Kandi iyo utsinde rimwe, nabwo uhita wibwira uti: " reka nongere nunguke kurushaho...... kugeza ubwo n'ayo wari wabonye wongera kuyatakaza."
Bibiriya ntawo ikora urutonde rw'ibyaha. Kuba ikintu kitanditse muri Bibiriya nk'icyaha, ubwabyo ntabwo bihagije ngo twemeze ko tucyemerewe. Pawulo we ati: "Nubwo twemererwa byose, ariko ibigira icyo bitumarira si byose. (1 abakorinto 10:23 ; 6:12" )
Abantu bamwe bakunze guhuza kubetinga no kuba muri Bibiriya hari ahantu heshi hagiye hakoreshwa tombola kugirango bamenye aho ibintu byerekeza. Aha hakoreshwaga ijambo "ubufindo": Nk'ingero, Igihugu cya Kanani cyagabanijwe imiryango 12 hakoreshejwe ubufindo (kubara 33:54), Nehemiya yakoresheje ubufindo kugirango hamenyekane abazatura muri Yerusalemu imbere, Mu Migani 18:18 Bibiriya iravuga ngo Ubufindo bumara impaka, Yewe no mu isezerano rishya, intumwa zakoresheje ubufindo kugirango zimenye uwagombaga gusimbura Yuda. Gusa, aha hose hakoreshejwe ubufindo kugirango bakiranure impaka nk'uko Bibiriya ibivuga, nta na hamwe higeze hakoreshwa ubufindo kugirango umuntu abone indamu cyangwa ubutunzi.
Bamwe baribwira bati "reka tubetinge, nidutsinda tuzazana amaturo mu rusengero duteze imbere umurimo w'Imana ...." n'ibindi nk'ibyo. Ariko abakristo bakwiriye kumenya ko isi n'ibiyuzuye ari iby'Imana, Imana ntabwo yigeze inanirwa guteza imbere umurimo wayo ikoresheje inzira zo mu mucyo. Ese Imana izanezezwa n'uko twacuruje ibiyobyabwenge tukazana amaturo mu rusengero? Cyangwa n'uko twibye muri bank tukazana icyacumi cy'ayo twamennye mu mutemenwa? igisubizo ni OYA. Uko niko Imana itazanezezwa n'amafaranga abakire bazazana bayibye abakene mu mikino y'amahirwe.
Mu Baheburayo 13:5 Bibiriya iravuga iti: "ntimukagire ingeso zo gukunda impiya, ahubwo muge munyurwa n'ibyo mufite...."


text:
Home > Icyo Tuff Gangs yashinzwe na Jay Polly, ivuga ku kongera kwiyunga kwa Tuff (...)
Icyo Tuff Gangs yashinzwe na Jay Polly, ivuga ku kongera kwiyunga kwa Tuff Gangs yo ku mizi
Mu mpera z’umwaka wa 2015 nibwo umuraperi Jay Polly yahaye karibu muri Tuff Gangs NSHYA abahoze ari aba Home boyz bikomeza gukurura urunturuntu hagati ye na bagenzi be Bull Dogg, Fireman na Green P yashinjaga gutererana iri tsinda bagatangiza irindi bari bise ‘Stone Church’.
‘Wiyita iki’ basohoye mu Ugushyingo 2015 ni yo ndirimbo ya mbere aba basore bahoze muri Home Boys barimo Khalfan, Romeo na Young T bashyize hanze bari kumwe na Jay Polly maze icyo gihe bashimangira ko ari intangiriro ya Tuff Gangs nshya.
UMVA HANO HASI IYI NDIRIMBO ’WIYITA IKI’
Icyo gihe Romeo yagize ati “ Ikigaragara cyo ntabwo tukiri Home boyz, ahubwo turi Tuff Gangs nshya, kuko twicaye dukora akanama, tubitekerezaho twese, twumvikana ko ubu tugomba kubwiza abantu ukuri uko ibintu bihagaze. Turi Tuff Gangs nshya.”
Nyuma yaho rero Tuff Gangs ya kera igarutse ndetse bigahamywa n’indirimbo nshya bashyize hanze kuri uyu wa Kane tariki ya 21/09/2017 bise ’For Someone’, Kigalipost yifuje kumenya uko aba basore Jay Polly yari yarinjije muri iri tsinda babifashe.
UMVA HANO HASI INDIRIMBO ’FOR SOMEONE’
Twahereye kuri Khalfan, umusore muri iyi minsi ushyize imbaraga mu kwikorana ku giti cye, maze adutangariza ko ku bwe yumva iyo ari inkuru nziza. Ati “ Ku rwego rwanjye njyewe Khalfan uko mbifata narishimye cyane kuko nyine kubona abantu babasaza bongeye kwiyunga bagasubirana mu by’ukuri ni ibintu biryoshye kandi binashimishije. So, ahubwo icyo niteguye ni ukumva ya hip hop ikaze nkuko bari basanzwe babikora nicyo kintu mbifuriza bakongera bagakora ya hip hop yari ikaze yayindi yatumaga abantu baba busy na hip hop.”
Khalfan Shakur
Tumubajije niba we azakomeza kwiyita umu ‘Tuff Gangs mushya’, Khalfan yagize ati “ Ibya groupe akenshi bikunda kuba induru abantu bapfa ubusa ugasanga biri kugusubiza inyuma, njyewe nabishyize ku ruhande nshobora gukorana n’abandi ama Collabo ariko nshyize ingufu mu kwikorana.”
REBA HANO HASI IMWE MU NDIRIMBO Y’ABA HOME BOYS BISE ’IMBUTO ITARIBWA’
Ku rundi ruhande Romeo nawe yavuze ko gusubirana kwa Tuff Gangs ntako bisa ko ndetse ari nayo yari intego ya Home Boys igiye yemeraga gufatanya na Jay Polly.
Mu magambo ye uyu muraperi yagize ati “ Njyewe nabyakiriye neza kuko niko bigomba kuba, ndumva byaratangiye mu kwa 12 kurangira gutyo umwaka ushize nagendaga nanavugana nabo Jay Polly, Fireman na Bull Dogg ndumva twarahuye ariko gacye, gahunda yari ihari ariko nyine hakazamo amananiza urumva abantu baba bafite ibintu byinshi bapfuye, hari indirimbo bari bafitanye utu ‘beef’ bafitanye n’ibindi bintu byabo, ntabwo ari ibintu byari gufata umunsi umwe kuko nka Jay Polly cyane cyane twakoranaga bya hafi we yaranatubazaga akatubwira ati ‘mubyumva mute?’, tukamubwira ngo nta kibazo ibyiza ni uko ahubwo mwanasubirana kuko n’ubundi ikintu twari twaje gukora kinini ni ukumutiza umusada kuko yatubwiraga ngo ‘sinshaka ko izina Tuff Gangs rivaho niba abavandimwe bagiye gukora StoneChurch ariko iryo zina rigomba kugumaho’”
Romeo
Yakomeje agira ati “ Kandi natwe twarakoraga itsinda ryacu rya Home Boys rihari, twe twagombaga gukora kugirango abantu bumve agaciro k’iryo zina(Tuff Gangs) kandi niba nabo baritaye bamenye ko iryo zina rikomeye,..ariko noneho twifuzaga ko bakwicara bagasaza inzobe kugirango wenda badakorana ukwezi kumwe cyangwa indirimbo imwe cyangwa ibyiri gusa bagasubira hahandi, icyo ubu tubifuriza ni uko bakora itsinda rikomeye tugakomeza gusunika Hip hop.”
Romeo hamwe na Young T muri iyi minsi urimo winjira mu bijyanye no gutunganya indirimbo
Romeo yaboneyeho kudutangariza ko bamaze igihe bo biteguye kongera gusubirana kwa Tuff Gangs ari nayo mpamvu indirimbo zabo eshatu baheruka gukora bazisohoye nka Home Boys, kandi ngo bafitanye imikoranire myiza n’abagize Tuff Gangs bose dore ko basanzwe ari inshuti, yewe muri iyi minsi ngo Young T(umwe mu ba Home Boys) ari gukoraimishinga itandukanye y’aba Tuff Gangs dore ko arimo yinjira mu bijyanye no gutunganya indirimbo z’amajwi.
REBA MUNSI IMWE MU NDIRIMBO NSHYA HOME BOYS BAHERUKA GUSOHORA
IBITEKEREZO BYATANZWE
-
By: hirwa patrick On: 2017-09-24 09:40:29
gusubirana kwanyu biradushimishijye cyane pe!!!!! dukeneye hip hop yanyu basaza


text:
Bimwe mu bibazo abagize itsinda rya Active babajjijwe mu kiganiro iri tsinda ryagiranye na Inyarwanda.com harimo uko bakiriye itandukana rya Urban Boys ndetse n’ikibazo cy'uko aba basore bahagaze mu rukundo cyane ko ari bamwe mu bavuzwe cyane mu nkuru z’urukundo nyuma y'aho Olivis avuzwe cyane mu rukundo na Miss Vanessa mu gihe Dereck we yavuzwe mu rukundo na Miss Teta Sandra. Icyakora kuri ubu aba basore biragoye ko bavuga ku bijyanye n’ubuzima bwabo bw’urukundo.
Itsinda rya Active Group
Usibye ku kijyanye n’urukundo abagize iri tsinda batangaje ko bababajwe no kuba itsinda rya Urban Boys ryarasenyutse bongeraho ko usibye kuba bari bagenzi babo bari n’inshuti zabo bakaba bakuru babo mu muziki bityo ngo iki ni igihombo gikomeye kuri muzika nyarwanda babarizwamo.
REBA HANO IKIGANIRO INYARWANDA.COM YAGIRANYE NA ACTIVE GROUP


text:
INKURU YA 24
Yozefu agerageza bene se
YOZEFU yashakaga kumenya niba bene se bari bakiri abagome. Ni cyo cyatumye avuga ati ‘muri abatasi. Mwazanywe no kureba aho igihugu cyacu gifite intege nke.’
Baramushubije bati ‘ntituri abatasi rwose. Turi abantu b’inyangamugayo.’ Twese tuva inda imwe. Twari 12, ariko hari umwe utakiriho, naho umuhererezi yasigaranye na data.’
Yozefu yashushe nk’aho yirengagiza ibyo bavugaga, yanga kubyemera. Yashyize umwe muri bene se witwaga Simewoni mu nzu y’imbohe, maze abandi arabareka barataha bajyana ibyokurya. Ariko mbere y’uko bagenda, yarababwiye ati ‘nimuhindukira, muzazane murumuna wanyu muto.’
Igihe bene se basubiraga i Kanaani, batekerereje se Yakobo ibyabaye byose. Yakobo yagize agahinda kenshi. Nuko atera hejuru ati ‘Yozefu ntakiriho, na Simewoni ntakiriho. Nta bwo nzareka ngo mujyane umuhungu wanjye muto Benyamini.’ Ariko igihe ibyokurya byatangiraga gukendera, byabaye ngombwa ko Yakobo abareka bakajyana Benyamini mu Misiri, kugira ngo babone ibindi biribwa.
Nuko umunsi umwe, Yozefu abona bene se baragarutse. Akubise amaso murumuna we Benyamini, ibyishimo biramusaga. Birumvikana ariko ko icyo gihe nta n’umwe muri bo wari wakamenya ko uwo muntu ukomeye yari Yozefu. Muri icyo gihe Yozefu yagize icyo akora kugira ngo agerageze bene se 10.
Yategetse abagaragu kuzuza imifuka yabo yose ibiribwa. Nanone ariko, anategeka ko bashyira igikombe cye cyihariye cy’ifeza mu mufuka wa Benyamini rwihishwa. Igihe bose bari bamaze kugenda ariko bataragera kure, Yozefu yategetse abagaragu be kubakurikira. Abo bagaragu bamaze kubageraho barababwiye bati ‘kuki mwibye igikombe cy’ifeza cya databuja?’
‘Bose bashubirije icyarimwe bati ‘nta gikombe cye twibye. Nimugira umuntu n’umwe muri twe musangana icyo gikombe, yicwe.’
Nuko abagaragu ba Yozefu basaka imifuka yose, maze cya gikombe bagisanga mu mufuka wa Benyamini, nk’uko ubibona kuri iyi shusho. Abo bagaragu baravuze bati ‘mwese mushobora kwigendera, ariko Benyamini we agomba kujyana natwe.’ Ubwo se abo bavandimwe 10 bari kubigenza bate?
Bose barahindukiye bajyana na Benyamini kwa Yozefu. Yozefu yarababwiye ati ‘mwese mushobora kwigendera, ariko Benyamini we agomba kuguma hano akaba imbata yanjye.’
Yuda yafashe ijambo, aravuga ati ‘ninsubirayo ntajyanye uyu muhungu, data azapfa kuko amukunda cyane. Nuko none ndakwinginze, mbe ari jye uguma hano mbe imbata yawe, ariko ureke uwo muhungu atahe.’
Yozefu yabonye ko bene se bari barahindutse. Ntibari bakiri abagome. Reka turebe icyo Yozefu yakoze.
Itangiriro 42:9-38; 43:1-34; 44:1-34.


text:
Mu rwego rwo gufatanya na leta mu rugamba rwo guhashya iki kibazo, Sosiyete Saltel Ltd ikora ibikorwa bitandukanye by’ikoranabuhanga, yatangije ikigo kizajya gifasha abize amasomo ari muri iki cyiciro kunguka ubumenyi buzatuma babasha guhangana ku isoko ry’umurimo cyangwa bakihangira akazi.
Mu kiganiro na IGIHE, Umuyobozi Mukuru wa Saltel, Byiringiro François Regis, yavuze ko iki gitekerezo cyaje nyuma y’uko bajyaga batsindira amasoko atandukanye afite aho ahuriye n’ikoranabuhanga ariko ugasanga bagowe no kubona abakozi babifitemo ubumenyi kugira ngo akazi kabo kihute.
Ati ”Iyo twabonaga nk’isoko rishya cyangwa akazi kakatubana kenshi, twashakaga abantu baza kudufasha. Iyo wabwiraga umuntu ngo aze wasangaga ibintu abyumva ariko atazi kubikora. Ibi byadusabaga nk’ukwezi kugira ngo tubanze tumwigishe akazi bikatudindiza.”
Ibi byatumye batangiza ikigo Saltel Technical Training and Innovation Center, kizajya cyongerera ubumenyi abarangije amashuri yisumbuye na kaminuza mu ikoranabuhanga (computer Sciences), Electronics ndetse n’amashanyarazi.
Byiringiro washinze Saltel mu 2011, avuga ko bifuza gutanga ubumenyi burimo gukora (maintenance) ibikoresho by’ikoranabuhanga nka mudasobwa, Photocopieuse, Air Conditionner, gushyira internet mu nzu (Installation of Network Cabling), gushyira camera mu ngo, guha abantu telefoni bakoresha mu kigo batishyuye(PABX), ndetse n’isomo rya Windows server, ku buryo basohoka bafite ubushobozi bwo guhita binjira mu kazi.
Ati”Turifuza gufatanya na leta mu rugamba rwo guhangana n’ubushomeri.Turashaka kugira icyo dukora kugira ngo abize ibijyanye n’ikoranabuhanga babone akazi cyangwa bakihangire. Bize ibintu byiza bifite agaciro, ahasigaye ni ahabo ngo babiheshe agaciro. ”
Iki kigo giherutse guhabwa igihembo cya Smart Services Awards kubera serivisi nziza z’ikoranabuhanga kandi kizajya kinabaha amasomo y’inyongera ku bijyanye no gutegura amasoko, kumenya kuganira n’umukiliya no guhitamo neza umwuga wifuza gukora ukakuzanira inyungu igaragara (career guidance).
Kwiyandikisha kubifuza guhabwa aya masomo byaratangiye, gutangira kwiga biteganyijwe tariki 15 Mutarama 2018. Ku bindi bisobanuro wasura urubuga www.saltel.rw.


text:
ISOMO RYA MBERE
Igitabo cy’Iyimukamisiri (Iyim 33, 7-11.18-23 ; 34, 4-9.28)
Abayisraheli uko bagendaga baca ingando mu rugendo rwabo bagana mu gihugu basezeranyijwe, 33,7Musa yendaga ihema maze akarishinga hirya y’ingando ahitaruye, rikitwa ihema ry’ibonaniro. Nuko uwashakaga wese kugisha inama Uhoraho, akajya ku ihema ry’ibonaniro ryari hanze y’ingando. 8Iyo Musa yasohokaga ngo ajye ku ihema, imbaga yose yarahagurukaga, buri muntu agahagarara ku muryango w’ihema rye ; nuko bagakurikiza Musa amaso kugeza igihe yinjiriye mu ihema. 9Musa yamara kwinjira mu ihema, ya nkingi y’agacu ikamanuka maze igahagarara ku muryango w’ihema, Uhoraho akaganira na Musa. 10Imbaga yose yabaga ireba inkingi y’agacu gahagaze ku muryango w’ihema ; maze imbaga yose igahaguruka, buri muntu agapfukama ku muryango w’ihema rye. 11Uhoraho rero akavugana na Musa bahanganye amaso, mbese nk’uko umuntu avugana n’undi. Hanyuma Musa agasubira mu ngando ; ariko umufasha we, umusore witwa Yozuwe mwene Nuni, ntave mu ihema.
18Umunsi umwe Musa abwira Uhoraho ati « Ngaho rero nyereka ikuzo ryawe !» 19Uhoraho ati « Ndanyuza ububengerane bwanjye bwose imbere yawe, maze ntangaze izina ryanjye : ‘Uhoraho’. Ngirira ibambe uwo nishakiye, nkagirira impuhwe uwo nishakiye.» 20Yungamo ati « Nta bwo washobora kubona uruhanga rwanjye, kuko nta muntu wabasha kumbona ngo agumye abeho.» 21Uhoraho arongera ati « Ngwino nkwereke aho uba uhagaze iruhande rwanjye. Ndaguhagarika hejuru y’urutare. 22Igihe rero ikuzo ryanjye riza guhita, ndagushyira mu bwihugiko bw’urutare, maze ngutwikirize ikiganza cyanjye kugeza ubwo ntambutse. 23Hanyuma nkuvaneho ikiganza maze umbone mu mugongo gusa ; naho uruhanga rwanjye ntawashobora kurureba.»
34,4Nuko Musa abaza ibimanyu bibiri by’amabuye nk’ibya mbere. Arazinduka azamuka umusozi wa Sinayi, nk’uko Uhoraho yari yabimutegetse, maze ajyana mu ntoki ibimanyu bibiri by’amabuye. 5Nuko Uhoraho amanuka mu gacu ahahurira na we, maze atangaza izina rye « Uhoraho». 6Uhoraho rero anyura imbere ya Musa, maze avuga aranguruye ati « Ndi Uhoraho, Uhoraho Imana igira impuhwe n’ineza, itinda kurakara, yuje ubuntu n’ubudahemuka, 7Imana igaragariza ubuntu bwayo ibisekuru ibihumbi n’ibihumbi, ikihanganira igicumuro, ubwigomeke n’icyaha, ariko ntireke guhanira igicumuro cy’ababyey mu bana n’abuzukuru babo, kugeza mu gisekuru cya , gatatu n’icya kane ! » 8Ako kanya Musa akubita amavi ku butaka, arapfukama. 9Nuko aravuga ati « Nyagasani, niba koko mfite ubutoni mu maso yawe, ngaho databuja niyemere kugendana natwe. Yego turi umuryango ufite ijosi rishingaraye ; ariko rero utubabarire ibicumuro byacu n’ibyaha byacu, maze utugire ubukonde bwawe !» 28Musa agumana aho ngaho n’Uhoraho iminsi mirongo ine n’amajoro mirongo ine, nta kurya umugati, nta no kunywa amazi. Nuko yandika. Ku bimanyu by’amabuye amagambo y’Isezerano, ari yo ya magambo cumi.
ZABURI (Zab 103 (102), 6-7, 8-9, 10-11, 12-13)
Inyik/ Uhoraho ni umunyambabazi n’umunyampuhwe.
Uhoraho akoresha ubutabera,
akarenganura abapfukiranwa bose.
Yamenyesheje Musa imigambi ye,
n’abana ba Israheli abagaragariza ibigwi bye.
Uhoraho ni umunyambabazi n’umunyampuhwe,
atinda kurakara kandi akagira ibambe.
Ntatongana ngo bishyire kera,
ntarwara inzika ubuziraherezo.
Ntaduhana bihwanye n’ibicumuro byacu,
ntatwihimura akurikije amafuti yacu.
Uko ijuru ryisumbuye kure hejuru y’isi,
ni ko impuhwe ze zisagiranira abamutinya.
IBANGONDIRIMBO RIBANZIRIZA IVANJILI
Alleluya Alleluya.
Ijambo ry’Imana ryabibwe mu mitima yacu :
hahirwa abaryakira rikera imbuto nyinshi ! .
Alleluya.
IVANJILI
+ Matayo (Mt 13, 36-43)
Muri icyo gihe, 36Yezu asiga aho rubanda ajya imuhira. Nuko abigishwa be baramwegera, baramubaza bati « Dusobanurire umugani w’urumamfu rwo mu murima. » 37Arabasubiza ati «Ubiba imbuto nziza ni Umwana w’umuntu ; 38umurima ni isi; imbuto nziza ni abana b’Ingoma ; urumamfu ni abana ba Nyakibi ; 39umwanzi warubibye ni Sekibi ; isarura ni iherezo ry’isi ; abasaruzi ni abamalayika. 40Nk’uko rero batoranya urumamfu bakarujugunya mu muriro, ni ko bizagenda mu iherezo ry’isi. 41Umwana w’umuntu azohereza abamalayika be, bavangure mu Ngoma ye abateye abandi kugwa mu cyaha bose, n’inkozi z’ibibi zose, 42maze babarohe mu nyenga y’umuriro, aho bazaririra kandi bagahekenya amenyo. 43Ubwo intungane zizabengerana nk’izuba mu Ngoma ya Se. Ufite amatwi, niyumwe !»


text:
Category: INKURU Z’URUKUNDO
DORE AMAKOSA 5 ASHOBORA KUTUMA USHANWA N’UMUKUZI WAWE MUGIHE MURI GUKORA IMIBONANO MPUZABITSINA
Jan 22, 2015
Gukora imibonano mpuzabitsina ni ibintu bigomba gukorwa mu rukundo no mu bwumvikane ndetse byaba ngombwa bikanashyirwa ku murongo w’ibizakorwa ku bashakanye mu rwego...
DORE IBINTU 8 UGOMBA KWIRINDA KUBWIRA UMUKOBWA/HUNGU MUTAMENYERANYE UMUSHAKAHO UBUCUTI.
Jan 22, 2015
Abashakashatsi batandukanye bagize inama batanga ku bujyanye n’imyitwarire hagati y’umuhungu n’umukobwa cyangwa n’abandi bantu bahuye bwa mbere bashaka kugirana...
DORE IBIKORWA BITO KANDI BYOROHEJE UMUHUNGU YAKORA BIGASOBANURA URUKUNDO RUKOMEYE KU MUKOBWA
Jan 22, 2015
Mu rukundo ntihagomba ibintu bihambaye cyane cyangwa se by’akataraboneka kugira ngo umukobwa amenye ko umuhungu amukunda. Hari ibintu byoroheje bigira igisobanuro...
UBURYO ABAKOBWA BASHOBORA GUSHIMISHA ABAKUNZI BATAGOMBYE KURYAMANA NABO MBERE Y’UBUKWE.
Jan 22, 2015
Abantu benshi bafata urukundo mu ngeri nyinshi ndetse bakanaruha ubusobanuro butandukanye bitewe n’inyungu baba babifitemo. Ni muri urwo rwego rero usanga abenshi...
DORE INGINGO 10 UMUKOBWA YAMENYERAHO KO UMUKUNZI WE, AMUKUNDA URUKUNDO RUZARAMBA.
Jan 22, 2015
Urukundo ni ikintu cy’ingenzi mu buzima bw’umuntu. Nyamara hari abarufata nk’imikino cyangwa ibintu byo kwinezeza gusa bityo ugasanga ari intandaro yo kuruvamo...
DORE IBIBAZO 5 UGOMBA KWIBAZA MBERE YO GUSHINGA URUGO.
Jan 22, 2015
Mu buzima bwa buri munsi, mu mibereho y’umuntu hari ibigenda bihinduka haba mu mitekerereze, imyumvire, imikurire n’ibindi ndetse bikaba n’aho biba ngombwa ko...
MISS ESTHER UWINGABIRE YABA ATWITE IMFURA YE NA ALPHA RWIRANGIRA
Jan 20, 2015
Miss Esther Uwingabire wamenyekanye cyane ubwo yegukanaga ikamba rya Nyampinga w’intara y’Uburengerazuba muri Miss Rwanda 2012, nyuma yaho gato akaza kwinjira mu...
Umukobwa uzakora ibi bimenyetso igihe uri kumutereta , Ujye uhita umenya icyo gukora kuko aba yakwiyeguriye.
May 19, 2013
Mu rukundo hari byinshi bikorwa ariko bikabanzirizwa n’imvugo zitandukanye. Hari ubwo rero umuntu ashobora kuguha ubutumwa muri ikigihe nyamara we atigeze abumbura...


text:
Jules Sentore yahaye ubufasha abanyeshuri 120
Yanditswe na NDAMYIROKOYE FRANÇOIS
Rwamwiza Jules Bonheur ukoresha mu buhanzi izina rya Jules Sentore mu mpera z’icyumweru cyatambutse yishimanye n’abana b’abanyeshuri 120 bo mu murenge wa Ntarama mu Karere ka Bugesera abaha ubufasha bw’ibikoresho by’ishuri banishimira hamwe iminsi mikuru no kurangiza umwaka neza muri rusange.
Sentore avuga ko icyo gikorwa yagikoze mu rwego rwo gushimira Imana kuko yasoje umwaka neza wa 2017 ngo kandi ni no mu rwego rwo kwegera abatishoboye dore ko abo banyeshuri bakomoka mu miryango itishoboye.
Yagize ati “Ni igikorwa nakoze ngira ngo nshimire Imana kuko nasoje umwaka meze neza kandi yari mu rwego rwo kwegera abatishoboye kuko buriya ntidukwiye kubaho mu buzima gusa bwo kwishimisha no kwegera abakeneye ubufasha biba ari ngombwa”.
Ibikoresho yashyikirije abo bana bigana mu mashuri abanza no mu mashuri yisumbuye mu kiciro rusange yavuze ko harimo amakaye ndetse n’ibikapu abana bajyanamo ibikoresho by’ishuri iyo bagiye kwiga.
Uretse ibyo kandi Jules Sentore yavuze ko yaboneyeho umwanya wo gutaramira abo bana banamusaba indirimbo ze basanzwe bakunda ngo kandi bishimiye kumubona kuko bamwe bajyaga bamwumva batari bamubona.
Igikorwa yakoze ku ya 31 Ukuboza 2017 avuga ko yifuza ko kizajya kiba ngarukamwaka kikajya kibera mu bice bitandukanye by’igihugu. Ashishikariza abantu kandi kuzajya bakora ibikorwa by’urukundo kuko haba hari abakeneye gufashwa.
Iki gikorwa cyo gufasha abana no kwishimana na bo yavuze ko kandi yagifashijwemo n’umushinga witwa Hope For Children Ministry wita ku bana. Ababyeyi babo bana bafashijwe, Sentore yavuze ko nabo bitabiriye icyo gikorwa.
Umuhanzi Jules Sentore ubusanzwe azwi ku ndirimbo zitandukanye zirimo iyitwa “Kora akazi”, “Udatsikira”, “Ngera” n’izindi.
TANGA IGITEKEREZO
Leave a Reply
Be the First to Comment!


text:
ISOMO RYA MBERE
Isomo ryo mu ibaruwa yandikiwe Abahebureyi (Heb 1,1-6)
Bavandimwe, 1Imana imaze kubwira abasokuruza bacu kenshi no ku buryo bwinshi, ikoresheje abahanuzi, 2natwe muri iyi minsi turimo, ari na yo y’imperuka, yatubwirishije Umwana wayo ari We yageneye kwegurirwa byose, akaba ari na We yabiremesheje byose iyo biva bikagera. 3Mwana uwo, ni We buranga bw’ikuzo ry’Imana n’ishusho rya kamere yayo, ni na We kandi uhagaritse byose ku bubasha bw’ijambo rye. Amaze rero kuhagira abantu ibyaha byabo, yicaye iburyo bwa Nyir’ikuzo mu ijuru. 4Asumba atyo abamalayika kuko n’izina yahawe ritambutse kure ayabo. 5Koko rero, ni nde wo mu bamalayika lmana yigeze ibwira iti «Uri Umwana wanjye; ni Jye wakwibyariye uyu munsi?» Cyangwa se iti«Nzamubera umubyeyi, na we ambere umwana?» 6Kandi igihe yohereje imfura yayo ku isi yaravuze iti «Abamalayika bose b’Imana bazagupfukamire.»
ZABURI (Zab 97 (96),1-2,6-7,8bc-9)
Inyik/ Bamalayika b’Uhoraho, nimumuramye.
Uhoraho ni Umwami! Isi nihimbarwe,
Abaturiye inkombe nibasagwe n’ibyishimo!
Igicu cy’urwijiji kiramukikije,
ubutabera n’ubutarenganya ni ikibanza cy’intebe ye.
Ijuru riramamaza ubutabera bwe,
Maze imiryango yose ikarangamira ikuzo rye.
Abayoboka ibigirwamana b se nibakorwe n’isoni,
abiratana bose ibyo bipfabusa;
bigirwamana mwese, nimupfukame imbere ye!
Imigi ya Yuda irahimbawe,
ku mpamvu y’imanza zawe, Uhoraho.
Kuko wowe Uhoraho,
uri Musumbabyose ku isi yose,
utambutse kure imana zose.
IBANGONDIRIMBO RIBANZIRIZA IV ANJILI (Mk 1,15)
Alleluya Alleluya.
Ingoma y’Imana iregereje:
Nimwisubireho maze mwemere Inkuru Nziza.
Alleluya.
IVANJIRI
+ Amagambo yo mu Ivanjili ntagatifu uko yanditsw.e na Mariko (Mk 1,14-20)
Muri icyo gihe, 14Yohani amaze gutangwa, Yezu aza mu Galileya. Yamamaza Inkuru Nziza y’Imana avuga ati 15«Igihe kirageze, none Ingoma y’Imana iregereje. Nimwisubireho maze mwemere Inkuru Nziza!» 16Uko yagendaga akikiye inyanja ya Galileya, abona Simoni na Andereya murumuna we; bariho baroha inshundura mu nyanja, kuko bari abarobyi. 17Yezu arababwira ati «Nimunkurikire, nzabagira abarobyi b’ abantu.» 18 Ako kanya basiga aho inshundura zabo baramukurikira. 19Yigiye imbere gatoya, abona Yakobo mwene Zebedeyi, na Yohani murumuna we; bariho batunganya inshundura zabo mu bwato. 20Ako kanya arabahamagara. Nuko basiga se Zebedeyi mu bwato, hamwe n’abakozi be, baramukurikira.


text:
AMASOMO ATANGWA HIFASHISHIJWE VIDEWO
Videwo zishingiye kuri Bibiliya: Inyigisho z’ibanze
Amasomo akubiye muri izi videwo ngufi asubiza ibibazo by’ingenzi abantu bibaza kuri Bibiliya, kandi akuyobora mu isomo ryo mu gatabo Ubutumwa bwiza buturuka ku Mana.
Ubutumwa bwiza buturuka ku Mana
Ni ubuhe butumwa bwiza buturuka ku Mana? Kuki dushobora kubwizera? Aka gatabo gasubiza ibibazo abantu bakunze kwibaza kuri Bibiliya.
Ese Imana ifite izina?
Imana ifite amazina menshi y’icyubahiro, urugero nk’Ishoborabyose, Umuremyi n’Umwami. Icyakora izina bwite ry’Imana riboneka incuro zigera ku 7.000 muri Bibiliya.
Umwanditsi wa Bibiliya ni nde?
Ese niba abantu ari bo bayanditse, kuki Bibiliya yitwa ijambo ry’Imana? Bibiliya irimo ibitekerezo bya nde?
Ese Bibiliya ivuga ukuri?
Niba Bibiliya yaranditswe n’Imana, igomba kuba itandukanye n’ibindi bitabo byose.
Kuki Yesu yapfuye?
Bibiliya ivuga ko urupfu rwa Yesu rudufitiye akamaro. Kuki yapfuye?
Kuki Imana yaremye isi?
Iyi si yacu irimo ibyiza byinshi. Imana yayishyize ku ntera ikwiriye ugereranyije n’aho izuba riri, urwikaragiro rwayo ruri ku mfuruka ikwiriye, kandi yizengurukaho ku muvuduko ukwiriye. Kuki Imana yayiremye ityo?
Bigenda bite iyo umuntu apfuye?
Bibiliya idusezeranya ko hari igihe abantu benshi bazazuka bakongera kubaho nk’uko byagenze kuri Lazaro.
Ubwami bw’Imana ni iki?
Igihe Yesu yari hano ku isi, inyigisho ze zibandaga ku Bwami bw’Imana. Abantu bamaze imyaka myinshi basenga basaba ko Ubwami buza.


text:
Umuvuduko w’akarere ka Ngororero mu iterambere nukomeze
Kuwa 1 Ukuboza 2011  komisiyo ishinzwe gusuzuma ishyirwa mu bikorwa ry’imihigo mu turere tw’intara y’Iburengerazuba yasuzumye aho imihigo y’umwaka 2011/2012 igeze mu Karere ka Ngororero maze yishimira ibyagezweho. Â
Igikorwa cy’isuzuma cyabaye mu byiciro bibiri by’ingenzi : Gusuzuma amaraporo y’ibikorwa by’imihigo no gusura ibikorwa aho bikorerwa (kuri terrain). Ibikorwa byasuwe birimo inyubako y’uruganda rutunganya umusaruro w’imyumbati, pepinyeri za kawa, inyubako y’amashuri zitanga akazi muri Vision Umurenge Program ya Muhororo ; inzu y’ababyeyi yubatswe i Rubona mu murenge wa Gatumba, umudugudu wa Kidundu uri gutunganywa mu murenge wa Muhororo, laboratwari yubatswe i Rususa mu murenge wa Ngororero n’amaterasi y’indinganire arimo gutunganywa. Â
Isuzuma rirangiye Bwana Nyamaswa Emmanuel  wari uyoboye komisiyo yo gusuzuma ishyirwa mu bikorwa ry’imihigo yagize ati : « umuvuduko w’Akarere ka Ngororero si uwa none ; nyuma y’aho kaboneye abayobozi bashya impinduka mu iterambere ntizatinze kugaragara ariko nibongere umurego.» Nyamaswa yemeza ko bifite imvano ku matwara yo gukorera hamwe nk’ikipe (team work spirit).
Abitabiriye icyo gikorwa bagaragaje ibikorwa bigomba gushyirwaho imbaraga ku buryo bw’umwihariko. Ibyo kikorwa ni : Kubaka imihanda ya kaburimbo kuri kilometero ebyiri, kubaka ubwanikiro bw’ibinyampeke mu murenge wa Hindiro, kubaka ibiro by’umurenge wa Gatumba na Ngororero, kubaka isoko rya kijyambere rya Gatega, gushyiraho ishuri ry’imyuga (TVET)  mu murenge wa Hindiro no kugura telefoni 419  zizifashishwa mu bikorwa by’irondo.
Umuyobozi w’Igenamigambi mu Karere ka Ngororero yabitangaje, Bikorimana Jean Paul, avuga ko abagize iyi komisiyo ndetse n’abari mu nzego zishyira mu bikorwa gahunda z’imihigo biyemeje gushyira imihigo ku ngingo ya mbere ya buri inama ihuza abakozi bose b’akarere nibura rimwe mu cyumweru (management meeting).
Biyemeje kandi kurushaho kubyaza umusaruro amaterasi  ndinganire yakozwe, gushyira imbaraga ku ngamba zo kurwanya imirire mibi havugururwa uturima tw’igikoni n’ubuworozi bw’amatungo magufi, kurushaho kuvugurura urutoki, gushyira imbaraga mu kwihutisha  itangwa ry’amasoko no kunoza  itangwa rya za raporo (reporting system).
Ernest Kalinganire


text:
Ibikoresho :
Butter/beurre 300g
Umunyu 5g
Vinaigre y’umweru 1g
Ifarini garama 260
Amazi garama 13
Uko bikorwa :
shyira ifarini muri mixeur wongeremo butter iyengesheje (melted butter)
Kusanya amazi, vinaigre n’umunyu ugende ubyongera muri iyo farini gake gake
Koramo utugato dufite ishusho ya mpande enye ariko tutari duto cyane ukoreshe iforoma yabugenewe
Pfundikira ubishyire muri frigo bimaremo isaha 1
Bikure muri frigo ubishyire mu ifuru bimaremo iminota 30
Gato itarimo isukali
Ibikoresho :
Labels: guteka, ifunguro ribanza, igikoni


text:
Ibuye rya Bagenge ni kimwe mu bintu byinshi nyaburanga kandi bifite amateka akomeye biri mu Karere ka Gakenke, amateka atangaje y’iri buye akomeje kubera amayobera abarisura. Iryo buye riherereye mu Murenge wa Gakenke mu Karere ka Gakenke, ni muri metero magana atatu uvuye mu gasantere ka Gakenke werekeza ku bitaro bya Nemba,bikaba bivugwa ko iryo […]
Gakenke
Gakenke: Uwari waheze mu kirombe birangiye agishyinguwemo
Akarere ka Gakenke kafashe umwanzuro wo kurekera mu kirombe Dusabimana Joseph, waguweho n’ikirombe kuri uyu wa Kane tariki ya 10 Kanama 2017. Ni umwanzuro ufashwe ku mugoroba wo kuri uyu wa Gatanu nyuma y’amasaha arenga 32 uriya muturage ari ikuzimu mu kirombe, impamvu nyamukuru y’icyo cyemezo ni uko “Abari bagiye gutaba nabo ikirombe cyari kigiye […]
Gakenke: Ikirombe cyagwiriye abantu 10, umwe aheramo kumubona bikomeje kuba ihurizo
Ikirombe cya Sosiyete ya ‘Murehe Mining’ ikora ubukucuzi bw’amabuye y’agaciro ya Coltan kiri mu Kagari ka Rukore, Umurenge wa Cyabingo mu Karere ka Gakenke cyagwiriye abaturage icumi bari mu bucukuzi, icyenda babasha kuvamo ari bazima mu gihe umwe akomeje gushakishwa. Hari hashize ibyumweru bibiri nubundi mu Karere ka Gakenke abaturage batatu baheze mu kirombe gusa […]
Miliyoni 21 zashowe mu kuvugurura urutoki rwatewe mu gihe cy’abakoloni
Akarere ka Gakenke karavuga ko guhera muri Nzeli uyu mwaka ikibazo cy’urutoki ruri hirya no hino mu mirenge yako rudatanga umusaruro kubera ko rushaje kizabonerwa umuti bityo abaturage bakabasha gutezwa imbere n’icyo gihingwa. Ibyo biratangazwa bihuzwa n’inzu y’ubutuburiro (Green House) bw’insina yuzuye muri ako karere itwaye amafaranga y’u Rwanda Miliyoni 21, aho igomba kwita ku […]
Gakenke: Ikiraro gihuza uturere 3 cyari cyaraciwe n’inkangu cyongeye kuba nyabagendwa
Ikiraro cya Nyarutovu giherereye mu Mudugudu wa Nyundo, Akagari ka Rutengeri mu Murenge wa Mugunga ho mu Karere ka Gakenke cyongeye kuba nyabagendwa. Icyo kiraro ubusanzwe gihuza Uturere twa Gakenke, Nyabihu na Muhanga cyibasiwe n’inkangu mu mwaka ushize, bigira ingaruka zikomeye ku buhahirane bw’abaturage. Mu ijoro ryo kuwa 8 Gicurasi 2016 haguye imvura yateje inkangu […]
Imihanda bemerewe na Kagame yatangiye gusanwa
Mu mirenge itandukanye y’Akarere ka Gakenke hari gusanwa imihanda y’imigenderano (feeder roads) ireshya n’ibirometero 120 yari imaze imyaka myinshi yarangiritse aho igomba gutwara amafaranga y’u Rwanda asaga Miliyari 14. Ni imihanda abaturage ba Gakenke bemerewe n’Umukuru w’Igihugu ku wa 23 Werurwe 2016, ubwo yasuraga ako karere maze abaturage bakamugaragariza ikibazo bashimangiye ko bamaranye ‘igihe kinini’ […]
Gakenke: Hari abiyemeje kurandura insina biterera ibisheke kubera ‘imari ishyushye ibirimo’
Hari abaturage bo mu Karere ka Gakenke basimbuje insina igihingwa cy’ibisheke kubera ko ngo muri iki gihe kiri kugurishwa amafaranga menshi aruta ayo bakura mu ntoki. Bavuga ko burimo amafaranga aruta ayo bakura mu ntoki mu gihe usanga ari zo zifata umwanya munini mu masambu yabo nk’uko abaganiriye n’Ikinyamakuru izubarirashe.rw babyemeza. Ndizihiwe Adrien wo mu […]
Gakenke: Bashengurwa no kwimwa amakuru y’ababo batarashyingurwa mu cyubahiro
Abarokotse Jenoside yakorewe Abatutsi mu Karere ka Gakenke bavuga ko bahorana intimba baterwa no kuba bamaze imyaka 23 basaba makuru y’ababo bishwe muri Jenoside batashyinguwe kugira ngo babashyingure mu cyubahiro ariko ntibayahabwe. Ni ikibazo cyumvikana mu mirenge itandukanye y’Akarere ka Gakenke. Bavuga ko bakeka ko imibiri y’ababo ishobora kuba bari hirya no hino ku misozi, […]
Ku Mugezi wa Mukungwa waroshywemo Abatutsi barenga 300 hagiye kubakwa urwibutso
Akarere ka Gakenke kagiye kubaka urwibutso ku Mugezi wa Mukungwa mu rwego rwo guha agaciro Abatutsi bawuroshywemo mu gihe cya Jenoside yakorewe Abatutsi mu 1994 babwirwa ngo bajye ‘gusinya amasezerano ya Arusha’. Hibutswe Abatutsi baroshywe muri Mukungwa ngo bajye ‘gusinya Amasezerano ya Arusha’ Ibuka avuga ko mu Mugezi wa Mukungwa haroshywemo Abatutsi barenga 300 bo […]
Hibutswe Abatutsi baroshywe muri Mukungwa ngo bajye ‘gusinya Amasezerano ya Arusha’
Mu gusoza icyumweru cyo kwibuka ku nshuro ya 23 Jenoside yakorewe Abatutsi, Akarere ka Gakenke kibutse Abatutsi bishwe urupfu rw’agashinguro maze barohwa mu Mugezi wa Mukungwa. Umuhango wo kubibuka wabereye ku nkombe z’Umugezi wa Mukungwa hashyirwa indabo muri uwo mugezi nk’ikimenyetso cyo guha agaciro Abatutsi bawuroshyemo babanje kwicwa n’interahamwe. Amakuru atangwa n’Akarere ka Gakenke yerekana […]


text:
Iki ni ikibazo gikunze kwibazwa n'abantu benshi kandi ntibakivugeho rumwe. Mbere yo kugisubiza, reka tubanze twemeze ibintu 3 by'ukuri:
1. Bibiriya ntitanga urutonde rw'ibyaha
2. Ijambo "Kwikinisha" ubwaryo cyangwa "masturbation" mu ndimi z'amahanga ntaho riboneka muri Bibiriya.
3. Mbere y'uko Yesu asubira mu ijuru, yatwijeje ko n'ibyo we atatubwiye, Umwuka wera azabitumbwira.
Kuba iri jambo kwikinisha ntaho riboneka muri Bibiriya, ubwabyo si impamvu yatuma umuntu ahagarara ku maguru abiri ngo yemeze ko atari icyaha. Kimwe n'uko kuba ijambo "Imana" ntaho rigaragara mu gitabo cya Esiteri, si impamvu yatuma umuntu akeka ko kitahumetswe kimwe n'ibindi.
Ngirango mbere yuko tujya kure, abasoma iyi article bose twakwemeranya ko kwikinisha ari indunduro y'ibintu bikorwa n'umuntu ugamije kwishakishaho ibyo abandi babonera mu mibonano mpuzabitsina yemewe n'Imana. Nta muntu wakwitora ngo yikinishe atabanje kimwe muri ibi bikurikira: Ibitekerezo by'Imibonano mpuzabitsina, ibiganiro biganisha aho, amashusho y'urukozasoni (Pornographie) n'ibindi nkibyo: Ibi nibyo biganisha ku ndunduro yo kwikinisha kandi nibyo dukwiriye kwibazaho mbere na mbere. Umuntu ubasha kwirinda ibitekerezo by'irari, ibiganiro bibi, n'amashusho y'urukozasoni, azatsinda kwikinisha. Mbere yo guterwa ipfunwe n'uko wikinisha, wakagombye guterwa ipfunwe n'ibitekerezo byuzuye irari n'amashusho y'urukozasoni ureba.
Hari amahame ya Bibiriya yadufasha gusesengura neza iki kibazo.
1. Abefeso 5:3, Bibiriya igira iti: "Ariko gusambana n'ibyonona byose no kurarikira ntibikavugwe rwose muri mwe nk'uko bikwiriye abera.". Bibiriya y'icyongereza version zimwe zibyita "Fornication and sexual immorality". Sexual immorality ntibyoroshye kubibonera ikinyarwanda gihamyamo neza, ariko ni ibikorwa byose byonona impuzabitsina yemewe n'Imana. Simbona ukuntu kwikinisha byarenga iyi ndorerwamo.
2. Abakorinto 10:31: "....buri kintu cyose dukora, twagombye kugikorera guhimbaza Imana". Ese igikorwa cyo kwikinisha, n'ibyakibanjirije nk'uko twabivuze haruguru, (Ibitekerezo bibi, amashusho y'urukozasoni....) birahimbaza Imana?
3. "Buri gikorwa cyose kidakoranywe kwizera kiba ari icyaha" Abaroma 14:23. Simbona ukuntu wararikira mu kwizera, ukagirira ibitekerrezo bibi mu kwizera, cyangwa ukarebera amashusho y'urukozasoni mu kwizera. Ntibishoboka.
4. 1 Abakorinto 6:19-20: Mbese ntimuzi yuko imibiri yanyu ari insengero z'Umwuka Wera uri muri mwe, uwo mufite wavuye ku Mana? Kandi ntimuri abanyu ngo mwigenge kuko mwaguzwe igiciro. Nuko rero mutume imibiri yanyu ihimbaza Imana.
UMWANZURO:
Mu rumuri ruturuka ku byanditswe maze kuvuga haruguru, ndahamya rwose ntashidikanya ko kwikinisha ari icyaha. Icya mbere ntibihimbaza Imana, icya kabiri byonona umubiri n'ibitekerezo (Sexual immorality) kandi ntibyubahisha Imana nka nyiri uyu mubiri dutunze ukaba ari n'urusengero rw'Umwuka Wera.
INAMA:
- Ubusanzwe icyaha cyo kwikinisha ni kimwe mu byaha bibata umuntu. Umuntu wese ujya ugwa muri iki cyaha, agomba kwihana no gusaba Imana imbabazi, ariko umuntu wagizwe imbata na cyo nta mbaraga yabona zo kucyigobotora, aracyanga ariko ajya kwisanga agasanga yagikoze. Uyu aba agomba kucyaturira abakozi b'Imana bakamusengera by'umwihariko mu buryo bwa deliverance.
- Kugirango wirinde kukigwamo, igihe uri wenyine ugomba kugaburira ibitekerezo byawe, amatwi yawe n'amaso yawe ibintu bitari bukujyane kure. Soma Ijambo ry'Imana, ririmba, umva indirimbo z'Imana, reba film zitarimo amashusho mabi.
Imana ibahe umugisha.
Evangeliste Innocent


text:
Ngororero: abaturage Banze ko ubukene bubabaho akarande
Imyubakire yari mu bigayitse nayo irimo gutera imbere Abaturage n’abayobozi b’akarere ka ngororero ngo ntibashaka ko ubukene bwaba akarande cyangwa umurage, aho ngo bagamije gukira nk’ababatanze More...
Kamonyi: Ikibazo cy’amikoro gituma urubyiruko rukomeza gutaka ubushomeri
Bamwe mu rubyiruko rwo mu karere ka Kamonyi, mu murenge wa Rukoma batangaza ko mu rwego rwo guhangana n’ikibazo cy’ubushomeri rukangurirwa kwihangira umurimo, ariko kuri bo ngo kutagira amafaranga More...


text:
Nitwa Habiyaremye Olivier, mvuka muri Ruhondo . Nkimara kuvuka, data na mama bahise batandukana, mama anjugunya kwa nyogokuru, nyogokuru akajya anjyana gusaba mu isoko no mu bapadiri bari batuye hafi […]
Nitwa Habiyaremye Olivier, mvuka muri Ruhondo . Nkimara kuvuka, data na mama bahise batandukana, mama anjugunya kwa nyogokuru, nyogokuru akajya anjyana gusaba mu isoko no mu bapadiri bari batuye hafi […]
Nitwa Habiyaremye Olivier, mvuka muri Ruhondo . Nkimara kuvuka, data na mama bahise batandukana, mama anjugunya kwa nyogokuru, nyogokuru akajya anjyana gusaba mu isoko no mu bapadiri bari batuye hafi y’iwacu. Icyo gihe nacuramye umusatsi, ndwara bwaki, amatama arabyimba.
Bimaze gukomera, nyogokuru yanjyanaga mu bapadiri bakampa ibijumba, imboga z’ibyatsi, indagara zisekuye n’igikoma.
Maze imyaka umunani imfashanyo irahagarara nyogokuru ahita anshakira akazi ko kuragira intama kuri Mukungwa bakampemba amafaranga Magana inani y’amanyarwanda (800frw). Nyuma y’amezi atanu nkora ako kazi bampembye umwana w’intama.
Nyuma y’igihe gito marume yibye ibigori bamuca amafaranga 2,500frw, babuze icyo bishyura bagurisha wa mwana w’intama wanjye. Naje kubona akandi kazi ko kuragira ingurube bampemba ikibwana cy’ingurube. Kubera impamvu z’ubukene cyananiye kucyitaho kirasonza, kirwara n’amavunja nkuko nanjye nari nyarwaye nyuma kiza gupfa.
Hagati aho, umuturanyi yambwiye ko yamboneye akazi ko kuragira inka i Gitarama mbura itike mpita niba urukwavu rwa nyogokuru ndugurisha 450frw. Muri ayo mafaranga naguriyemo icupa ry’urwagwa uwari unjyanye kuri ako kazi, asigaye nyagira itike. Twagiye mu modoka ipakiye imizigo yo mu bwoko bwa dayihatsu (DAIHATSU). Yatugejeje ahitwa ku Rugarika.
Aho ku Rugarika, nabonye akazi ku mugabo witwa Butare Bernard nkajya mpembwa 1,500Frw ku kwezi. Nyuma y’aho narahavuye njya gukora akazi k’ubuzamu i Kigali. Icyo gihe nibwo nagiye mu giterane cy’ivugabutumwa mvayo nakiriye Yesu nk’Umwami n’Umukiza w’ubugingo bwanjye. Kuva icyo gihe natangiye gusenga, Imana ikajya ivugana nanjye.
Muri icyo gihe nkomeje gusenga Imana yambwiye ko izangirira neza kandi ko izankoresha ahantu hatandukanye. Naje kuva mu kazi k’ubuzamu ntangira gukora umurimo w’ivuga-butumwa bwiza. Imana yampaye agaciro gakomeye, nagiye mu ivugabutumwa muri Afurika y’epfo ndetse n’i Arusha muri Tanzaniya. Ubu mfite inzu n’imodoka byanjye bwite.
Nyuma nagiye gusura nyogokuru musaba imbabazi mwishyura na rwa rukwavu nari naramwibye, mugurira inka mwubakira n’ikiraro cyayo. Ndashima Imana ko nyogokuru atagisaba, ubu afite ibyo kurya bimuhagije.
Imana yangiriye neza nawe yakugirira neza, nuyubaha izagutabara nkuko yantabaye. Nimumfashe gushima iyo Mana ni ukuri narayibonye nta habi itabasha kukuvana. Iratangaje!
Ibitekerezo
Akura Ku cyavu akicaranya n'ibikomangoma. Uwo Mwami in mwiza. Kanda hano umusubize
Akura Ku cyavu akicaranya n'ibikomangoma. Uwo Mwami in mwiza. Kanda hano umusubize
nukuri.ikura.kuchavu Kanda hano umusubize


text:
Kudidimanga ni ukuvuga usubiramo ijwi kandi utabishaka, cyane cyane usubiramo inyuguti ibanza y’ijambo uri gushaka kuvuga cyangwa iryo jambo ukarivuga uricamo ibice.
Umuntu ashobora kudidimanga bitewe n’uburwayi runaka yagize, impanuka, cyangwa se umwana akaba yagira ikibazo mu mikurire ye maze bigatuma akura adidimanga.
Iyashema Clementine, umuganga w’indwara zo mu mutwe mu bitaro bya CHUK yabwiye izuba Rirashe ko iyo umubyeyi yabifatiranye umwana akiri muto ashobora gukira cyangwa bikagabanuka.
Yavuze ko iyo umubyeyi abonye ko umwana we afite icyo kibazo cyo kudidimanga maze akazajya amushyira hamwe n’abandi bakavugana uko abishoboye, bishobora kugera aho bigashira.
Iyashema yavuze ko ubusanzwe umwana amenya kuvuga afite imyaka itatu, bityo iyo umwana ayigejeje atavuga, aba afite ikibazo n’ubwo hari abagera ku myaka ine maze bakabona kuvuga neza.
Iyashema yagize ati “ Kudidimanga birashira iyo umwana akiri muto maze ikibitera kikagaragara hakiri kare kikavurwa.”
Iyashema yakomeje avuga ko ibintu bishobora gutuma umwana agira ikibazo cyo kudidimanga harimo gutinda gukura k’ubwonko, Kuba umwana yaratinze kuvuga, Kuba umwana yarakuriye ahantu atabona abandi bana bavugana hamwe no kugira umuryango ubwawo uvuga amagambo make.
Yakomeje avuga ko hari n’indwara zishobora gutuma umuntu adidimanga, nk’indwara y’umuvuduko w’amaraso.
Abantu ntibadidimanga kimwe
Nk’uko Muganga Iyashema abivuga, ngo hari abadidimanga bavuga inyuguti ya mbere y’ijambo inshuro nyinshi kandi basa nk’aho barimo gutitira.
Ngo hari kandi abavuga ijambo maze bakarikurura cyane rikaba rirerire ku nyuguti ya nyuma, abandi na bo bakavuga bacamo ijambo ibice.
Mu rwego rwo kumvikanisha ibyo bashaka kuvuga, abantu badedemanga bakoresha ibimenyetso kuko kurangiza ijambo biba bibagoye.
Abantu badidimanga bakaba badakunda umuntu ubareba mu maso iyo barimo kuvuga ngo kuko bibatera ubwoba n’ipfunwe kubera ukuntu baba bavuga.
Hari uburyo wafasha umuntu udidimanga
Iyashema avuga ko hari ukuntu ushobora gufasha abantu badidimanga kugira ngo bajye bumva ko na bo bafite akamaro mu bandi.
Yagize ati “ Iyo ubana n’umuntu udidimanga ushobora kumwongerera ibibazo cyangwa ukabigabanya, ni yo mpamvu uba ugomba kumufasha kugira ngo ashobore kubana n’abandi bantu yisanzuye.”
Yavuze ko ku muntu w’umwana uba ugomba kumureka akavuga ijambo akarirangiza, ntumuvugiremo ngo urimurangirize kuko wamaze kumva icyo yashatse kuvuga.
Iyo umuciye mu ijambo bituma yumva ntacyo azi maze akaba yabireka burundu. Ngo ugomba kwirinda kumurakaza kuko iyo arakaye kuvuga biranga.
Iyashema yakomeje avuga ko ku bantu bakuru uba ugomba gushaka uko wamufashe bitewe n’ubuzima ubona abayemo, niba ari ukwandika cyangwa ubundi buryo bwamworohera.
Na none ngo umuntu agomba kumureka akavuga ibyo ashaka byose uko abishoboye ukamwereka ko utarambiwe.


text:
Uyu mukobwa w’imyaka 27 aherutse gushyira ku rubuga rwe bwite amafoto akurura abagabo atagaragaza isura ye ariko yavugaga ko umugabo cyangwa umusore uzamwambura ubusugi bwe azaba ari uwemeye kumwishyura amadorali ya Amerika ibihumbi 400.
Elisabeth Raine yaje kwisubiraho ku cyemezo cyo kutagaragaza isura ye, ashyira amafoto ayigaragaza agamije kuzamura igiciro ku mugabo cyangwa umusore uzamwambura ubusugi bwe.
Ibiciro bishya ntibyagaragajwe ariko we yemeje ko gushyira hanze mu maso he bigiye gutuma igiciro cyiyongera nubwo akomeje guhisha umwirondoro we nyakuri urambuye.
Elizabeth yashize isura ye ku mugaragaro ngo yurize ibiciro by'ubusugi bwe
Mu kiganiro yanyujije kuri radiyo yitwa Australienne Kiss 1065, yemeje ko akiri isugi ku myaka 27.
Yagize ati "Ndacyari isugi, kubera impamvu zitandukanye zigenzweho. Sijya nita cyane ku basore kubw’intego mfite kandi niyitaho jyewe ubwajye’’.
Elizabeth yakomeje avuga ko yiyemeje kuzamarana amasaha 12 n’uzatsindira ubusugi bwe na 35% by’amafaranga azegukana nyuma yo gutanga ubusugi azayatanga mu bikorwa by’ubutabazi n’uburezi ku bagore bo mu bihugu bikiri mu nzira y’amajyambere.
Yongeyeho kandi ko icyo agamije atari ugucuruza umubiri we ahubwo ibyo ari gukora ngo yabitekerejeho. Abajijwe uko azumva amerewe nyuma yo kugurisha ubusugi bwe, yemeje ko kuri we ari ibintu bidasanzwe ariko ngo yabitekerejeho.
Kurikira Igitsinakuri facebook
http://www.facebook.com/Igitsina(Groupe)
http://www.facebook.com/Igitsina(Page)


text:
ISOMO RYA MBERE
Isomo ryo mu gitabo cya kabiri cy’Abami (2 Bami 17, 5-8.13-15a.18)
Muri iyo minsi, 5umwami w’Abanyashuru atera igihugu cyose cya Israheli; atera Samariya arayigota, amarayo imyaka itatu. 6Mu mwaka wa cyenda w’ingoma ya Hozeya, umwami w’Abanyashuru atsinda umugi wa Samariya arawigarurira; anyaga Abayisraheli abajyana muri Ashuru. Abatuza mu karere ka Kala, ku ruzi rwa Habori muri Gozani no mu migi y’Abamedi. 7Ibyo byago byatewe n’uko Abayisraheli bacumuye ku Uhoraho, Imana yabo yabakuye mu gihugu cya Misiri, ibagobotoye mu maboko y’umwanzi wabo Farawo, umwami wa Misiri; biterwa kandi n’uko biyeguriye izindi mana. 8Bibanze ku migenzo y’abanyamahanga Uhoraho yari yarirukanye imbere y’Abayisraheli, no ku migenzo yashyizweho n’abami ba Israheli.
13Nyamara Uhoraho yari yarihanangirije Israheli na Yuda, abivugishije abahanuzi be bose n’abandi bashishozi, agira ati “Nimureke ingeso mbi zanyu, mwubahirize amategeko n’amabwiriza yanjye nahaye abasekuruza banyu, namwe nkayabagezaho mbivugishije abagaragu banjye b’abahanuzi.” 14Ariko banga kumva, ahubwo bagamika amajosi nk’uko abasekuruza babo bayagamitse banga kwemera Uhoraho, Imana yabo. 15aBirengagije amategeko y’Uhoraho n’Isezerano yari yaragiranye n’abasekuruza babo, n’ibyo yabihanangirije. 18Nuko Uhoraho arakarira bikabije Abayisraheli, abirukana imbere ye, hasigara umuryango wa Yuda wonyine.
ZABURI (Zab 60 (59), 3-4, 5-6, 13-14)
Inyik/ Nyagasani, dukirishe indyo yawe maze udusubize.
Mana yacu, waradutaye turatagarana;
wari waraturakariye ariko ongera udukomeze.
Wahungabanyije isi, urayisatagura,
none gira usane ibyuho byayo kuko igiye kuriduka !
Umuryango wawe wawugejeje ahaga,
maze utunywesha divayi isindisha !
Abakubaha wabahaye ikimenyetso,
ugira ngo bahunge abarashi !
Gira uze udutabare, udufashe kurwanya abanzi,
kuko ubuvunyi buturuka ku bantu ari ntacyo bugeraho.
Nituba hamwe n’Imana ni bwo tuzatsinda,
ni yo izaribata abanzi bacu.
IBANGONDIRIMBO RIBANZIRIZA IVANJILI (Heb 4, 12)
Alleluya Alleluya
Ijambo ry’Imana ni irinyabuzima, ni irinyabubasha,
kandi ricengera ibitekerezo byihishe muri muntu.
Alleluya
IVANJILI
+ Matayo (Mt 7, 1-5)
Muri icyo gihe, abigishwa bari bateraniye iruhande rwa Yezu ku musozi, maze arababwira ati 1“Mwica urubanza namwe mutazarucirwa, 2kuko uko muzaba mwaziciye ni ko muzazicirwa, igipimisho muzageresha, ni cyo namwe muzagererwamo. 3Kuki ubona akatsi kari mu jisho ry’umuvandimwe wawe, ariko umugogo uri mu jisho ryawe ntuwubone? 4Ubwo se wabwira ute uwo muva inda imwe uti ‘Reka ngutokore akatsi kakuri mu jisho’, kandi utareba umugogo uri mu ryawe? 5Wa ndyarya we, banza ukuremo umugogo uri mu jisho ryawe, hanyuma uzabone neza, ushobore gutokora akatsi ko mu jisho ry’uwo muva inda imwe.”


text:
ISOMO RYA MBERE
Igitabo cy’Abacamanza (Abac 2, 11.19)
Yozuwe yamaze gupfa, 11Abayisraheli bakora ibidatunganiye Uhoraho, maze bayoboka za Behali. 12Bitandukanya n’Uhoraho, Imana y’abasekuruza babo wabavanye mu gihugu cya Misiri, bayoboka izindi mana z’amahanga abakikije ; bazipfukama imbere maze bacumura kuri Uhoraho. 13Bitandukanyije n’Uhoraho, bayoboka Behali na za Ashitaroti. 14Nuko uburakari bw’Uhoraho bugurumanira Israheli, maze abagabiza ababanyaga kandi abegurira abanzi babo babakikije. Ntibaba bagishoboye guhangara abanzi babo. 15Aho bajyaga hose, ikiganza cy’Uhoraho cyabaga kibariho ngo kibateze ibyago, nk’uko Uhoraho yari yarabibabwiye kandi akanabiharahirira; umubabaro wabo urushaho kwiyongera.
16Ni bwo Uhoraho aboherereje abacamanza, abakiza abanzi babanyagaga. 17Ariko n’abo bacamanza ntibabumva, bararikira izindi mana barazipfukamira, bateshuka bidatinze inzira y’abasekuruza babo bari barumvise amategeko y’Uhoraho ; ntibagenza nka bo. 18Igihe cyose Uhoraho yabohererezaga umucamanza, Uhoraho yahoranaga na we mu buzima bwe bwose, kuko yumvaga amaganya baterwaga n’ababarenganya maze akabagirira impuhwe. 19Ariko iyo umucamanza yamaraga gupfa, barongeraga bakihindanya cyane kurusha abasekuruza babo, bakayoboka izindi mana, bakazikorera kandi bakazipfukamira ; ntibarekaga n’umwe mu migirire no mu myifatire yabo mibi, ahubwo bakanangira umutima.
ZABURI (Zab 106 (105), 2.4, 6.35, 36-37, 39-40, 43ab.44)
Inyik/ Uhoraho, uratwibuke,
wowe ugirira neza umuryango wawe.
Ni nde wavuga ibigwi by’Uhoraho,
akamamaza ibisingizo bye byose ?
Uhoraho, uranyibuke wowe ugirira neza umuryango wawe,
maze uze untabare.
Koko twaracumuye nk’abasekuruza bacu,
twaragomye duteshuka inzira !
Ahubwo bivangavanze n’abanyamahanga,
maze biha gukurikiza imico yabo.
Bagaragiye ibigirwamana byabo,
maze bibagusha mu mutego ;
abahungu babo n’abakobwa babo,
babaturaho ibitambo by’ibigirwamana.
Barihumanyije kubera ibyo bakora,
imigenzereze irabandarika ;
nuko uburakari bw’Uhoraho bugurumanira umuryango we,
azinukwa abo yari yaragize abe.
Kenshi na kenshi Uhoraho yarabagobotoraga,
ariko bo bagakomeza kumugomera.
Nyamara Uhoraho yarebaga akaga barimo,
akumva amaganya yabo.
IBANGONDIRIMBO RIBANZIRIZA IVANJILI (Mt 5, 3)
Alleluya Alleluya.
Hahirwa abakene ku mutima,
kuko Ingoma y’ijuru ari iyabo.
Alleluya.
IVANJILI
+ Matayo (Mt 19, 16-22)
Muri icyo gihe, 16umuntu yegera Yezu aramubwira ati «Mwigisha, ngomba gukora iki cyiza kugira ngo ngire ubugingo bw’iteka?» 17Yezu aramusubiza ati « Utewe n’iki kumbaza ikiri cyiza? Umwiza ni Umwe gusa. Ariko niba ushaka kugera mu bugingo, kurikiza amategeko. »18Undi aramubaza ati « Ni ayahe se?» Yezu ati « Ntuzice, ntuzasambane, ntuzibe, ntuzabe umushinjabinyoma, 19jya wubaha so na nyoko, kandi jya ukunda mugenzi wawe nk’uko wikunda. » 20Uwo musore aramubwira ati : « Ibyo byose ko nabikurikije, ni iki kindi nshigaje ? » 21Yezu aramubwira ati « Niba ushaka kuba intungane, genda ugurishe ibyo utunze, ibivuyemo ubihe abakene maze uzagire ubukungu mu ijuru ; hanyuma uze unkurikire. » 22Umusore yumvise iryo jambo agenda ababaye, kuko yari atunze ibintu byinshi.


text:
ISOMO RYA MBERE
Igitabo cy’Ibyakozwe n’Intumwa (Intu 28, 16-20. 23b-24. 28. 30-31)
16Pawulo ageze i Roma bamwemerera kwicumbikira ukwe, hamwe n’umusirikare wo kumurinda. 17Hashize iminsi itatu, Pawulo atumiza abanyacyubahiro b’Abayahudi bahatuye ; ngo bamare guterana arababwira ati « Bavandimwe, n’ubwo nta kibi nagiriye umuryango wacu, cyangwa se ngo ncishe ukubiri n’imigenzo y’abasekuruza, nyamara nafungiwe i Yeruzalemu nshyikirizwa Abanyaroma ! 18Bamaze gusuzuma ibyo ndegwa bashaka kundekura, kuko basanze nta kibi nakoze gikwiye urupfu. 19Ariko mbonye Abayahudi babyanze, biba ngombwa ko njuririra Kayizari, nyamara nta cyo ngamije kurega bene wacu. 20Ngicyo rero icyatumye mbatumiza ngo tuganire. Mu by’ukuri, naboheshejwe iminyururu ku mpamvu y’amizero ya Israheli. » 23bAhera mu gitondo ageza nimugoroba abasobanurira iby’Ingoma y’Imana, anagerageza kubemeza ku byerekeye Yezu, ahereye ku Mategeko ya Musa no ku Bahanuzi. 24Bamwe muri bo bemezwa n’ibyo yavugaga, abandi ariko banga kubyemera. Pawulo arababwira ati 28« Nuko rero, mumenye ko uwo mukiro Imana yawoherereje abanyamahanga, kandi bo bakazawakira !» 30Pawulo amara imyaka ibiri yose mu icumbi yirihirira, akakira abamugendereraga bose, 31yamamaza Ingoma y’Imana kandi yigisha ibyerekeye Yezu Kristu nta nkomyi, kandi ashize amanga.
ZABURI (Zab 11 (10), 4, 5a. 7)
Inyik/ Ab’umutima uboneye ni bo bazareba Uhoraho.
Uhoraho ari mu Ngoro ye ntagatifu,
Uhoraho afite intebe ye y’ubwami mu ijuru ;
ariko amaso ye ntayakura ku bantu,
abasuzumisha indoro ye.
Uhoraho anyurwa n’intungane.
Koko rero Uhoraho ni intungane,
agakunda ubutabera ;
ab’umutima uboneye ni bo bazamureba.
IBANGONDIRIMBO RIBANZIRIZA IVANJILI (Yh 16, 13)
Alleluya AIIeluya.
Roho w’Imana, Roho Nyir’ ukuri,
naze atuyobore mu kuri kose.
Alleluya.
IVANJILI
+ Yohani (Yh 21, 20-25)
Muri icyo gihe, Yezu wazutse yari amaze kubwira Petero iby’urupfu rwe, ruzatuma ahesha Se ikuzo. 20Petero ahindukiye abona wa mwigishwa Yezu yakundaga aje abakurikiye, ari na we wegamiraga Yezu bari ku meza, akamubaza ati « Nyagasani, ni nde ugiye kukugambanira ?» 21Petero amaze kumubona abwira Yezu ati « Nyagasani, naho se uyu we bite ?» 22Yezu aramubwira ati « Niba nshaka ko akomeza kubaho kugera igihe nzazira, bigutwaye iki ? Wowe nkurikira. » 23Kuva ubwo, iryo jambo rikwira mu bavandimwe ko uwo mwigishwa atazapfa. Nyamara Yezu ntiyavuze ngo ntazapfa, ahubwo ati « Niba nshaka ko akomeza kubaho kugera igihe nzazira, bigutwaye iki ?» 24Uwo mwigishwa ni we mugabo wemeza ibyo byose, kandi ni we wabyanditse ; byongeye tuzi ko ibyo yemeza ari iby’ukuri. 25Hari n’ibindi bintu byinshi Yezu yakoze; babyanditse bakabirondora byose, ngira ngo ibitabo byakwandikwamo ntibyakwirwa ku isi yose.


text:
Igisubizo : Urugo rwanjye rugiye gusenyuka kubera nta bubobere.
Naramukundaga bihebuje, naramurebaga nkumva ndamwifuza. Umunsi wa mbere mubona nahise nemeza ko ari we uzambera umufasha. Umugore mwiza ujyanye n’indoto zanjye kuva kera. Indoro ye inkora k’umutima ngatwarwa wese. Gusa ubu sinzi aho urwo rukundo rwagiye kuko ahahoze amagambo meza y’urukundo ubu yasimbuwe n’intonganya zidashira.
Kuba umugore wanjye atagira ububobere bidutera gukomereka twembi, k’uburyo icyitwa uburyohe bw’ijoro ry’urukundo sinkizi uko busa. Iyo mbibwiye umugore wanjye bimutera umushiha. Sinkifuza kuryamana nawe, ntabara.
Umukunzi wa wateta.com wabajije iki kibazo, araremerewe. Simvuga izina ryawe uri bwimenye, gusa icyo nkwijeje nuko mu minsi micye nzakugezaho imwe muri produits za ryoherwa m’urukundo. Mbere y’uko mbasha kuzigeza i Kigali, ijoro ryawe ry’urukundo rizakunyura.
Si wowe wenyine ufite bene iki kibazo. Tuzabiganiraho mu buryo burambuye mu nkuru yacu itaha kandi k’uburyo buri mu nyarwanda kazi wese ufite bene iki kibazo azabasha kukibonera umuti.
Gusa intonganya ntakamaro zifite kuri bene iki kibazo kuko umugore wese ubura ububobere siwe uba wabyikururiye. Akenshi hari n’abagore batagira ubwo bubobere bitewe n’uko abagabo babo baba batabanje kubategura. Nzakwandikira mu minsi iri imbere nkubwire uburyo amatembabuzi azagufasha mu ijoro ry’urukundo azakugeraho.
Ubutaha tuzasubiza umukobwa watwandikiye atubwira ko agiye gukora ubukwe, ariko ko umugabo we yamubajije niba yaraciye imyeyo ,amuhakaniye ngo abona umugabo we arababaye. Ikibazo cye, ni ukumenya niba hari umuntu wamufasha kuyimucira m’uburyo bwihuse mbere yo kurushinga.
Ntucikwe n’igisubizo cy’iki kibazo.
Uretseko Hari N’abagabo Badategura Abagore Babo. Bikabaviramo Kutabona Ububobere.
Aimable warakoze kubwibiganiro byubaka.uwo mukobwa utaraca imyeyo ashobora kuyicira in 3week iba ikuze abikora butijoro na mugitondo
Oh no...birababaje,gusa iyi couple bihangane ,Umugabo ajye ategura umugore neza,n.ukuri ububobere bugera aho bukaza,hanyuma Aimable azagufasha muri za products zubaka umubiri.tiens bon courage


text:
Indaya ikomoka mu mujyi wa Bangkok mu gihugu cya Thailand yakomerekejwe n’imeza ku buryo bukomeye ubwo yari iri mu gikorwa cy’ubusambanyi n’umukerarugendo wari waje gusura iki gihugu.
Uyu mugabo w’umukerarugendo utatangajwe amazina yazanye n’iyi ndaya muri hotel bajya mu cyumba bakora ibyo bakora gusa icyaje gutungura abari aho n’uburyo bumvise induru nyinshi y’umukobwa watakaga ashaka ubufasha bibaza ibibaye.
Polisi n’abandi bantu baje kureba uko byagenze batanga ubufasha.
Wakibaza uti byagenze bite kugira ngo iyi ndaya ikomereke ?
Iyi ndaya n’uyu mugabo bagiye gusambanira ku meza y’ibirahuri by’umukara bajya mu mapozisiyo akomeye cyane nk’uko byatangajwe(doggy style) birangira imeza imanyutse umukobwa yikubita hasi ibirahuri byayo bimukatagura amaboko karahava.
Iyi niyo meza basambaniragaho bakora pozisiyo zigoranye nyuma iza kubateguha iramanyuka ibirahuri byayo byangiza iyi ndaya cyane.
Bamwe mu bapolisi bageze aho kwihangana byabananiye baraseka abandi bantu nabo bahageraga wabonaga ikibashishikaje cyane ari ukwifatira amafoto y’aba bombi ndeste abandi bakabifata nk’ibintu bisekeje.
Ubufasha bw’ibanze yabuhawe bamujyana no kwa muganga. Ngayo nguko indaya zirarye ziri menge namwe mukinisha gukorera iki gikorwa ahantu hashobora kubateza ibibazo na pozisiyo zigoranye mubyitondere mutazaba nk’iyi ndaya.
Emmy@Rwandapaparazzi.rw
37,777 total views, 0 views today


text:
Itsinda ry’urubyiruko ry’abaramyi rikorera umurimo w’Imana mu mujyi wa Kigali, ryitwa Kingdom of God Ministries, ryateguye igitaramo cy’imbaturamugabo kizabera kuri Christian Life Assembly[CLA] i Nyarutarama.
Iki gitaramo kizaba kuwa 16 Nzeri 2018, batumiyemo andi matsinda akomeye mu muziki wo kuramya no guhimbaza Imana arimo Healing Worship Team, Asaph Ministries Gatenga, Alarm Ministries, Gisubizo Ministries ndetse na True Promises Ministries.
Uretse aya matsinda asanzwe afite amazina akomeye mu Rwanda, hazaba hari n’umuhanzi witwa Joel Lwaga uri mu bakomeye bakora umuziki wo kuramya Imana mu gihugu cya Tanzania.
Umunyamabanga wa Kingdom, Uremyeneza Bienfaiteur, yabwiye Eachamps ko bateguye iki gitaramo bashaka guhembura ubugingo bwa benshi no kwibutsa abantu ko bisunze Imana bakomeza kugira ubuzima bufite ireme. Iki gitaramo gifite intero ivuga ko ‘turi abatsinzi’.
Yagize ati”Tugendeye ku izina ry’igitaramo ‘Victorius( bivuze ko turi Abatsinzi)', byaturutse ku ndirimbo yacu twasohoye mu minsi ishize yitwa ‘Ndi ukomeye’ tuba tuvuga uburyo twatsindishirijwe turi muri Kirisito Yesu bisa nk’aho twabihinduye mu cyongereza ariko byaturutse kuri iriya ndirimbo."
Yavuze ko bahisemo kuzana Joel Lwaga n’aya matsinda kugira ngo bahaze ukwifuza kw’abantu bazitabira igitaramo cyabo.
Kwinjira muri iki gitaramo ni 5,000 Rwf mu myanya y’icyubahiro na 3,000 Rwf mu myanya isanzwe ariko abazagura amatike mbere bakazagabanyirizwaho 1,000 Rwf.
Kingdom of God Ministries yamenyakanye cyane mu ndirimbo zirimo iyitwa ‘Sinzava aho uri’, ‘Nzamuhimbaza’, ‘Sinshidikanya’, ‘Ndi ukomeye’ yitiriwe iki gitaramo ndetse n’izindi nyinshi.
Igitaramo cya Kingdom bakitezeho gusubiza impagarike benshi batentebutse
Joel Lwaga yitezwe muri iki gitaramo
Ndi ukomeye yavuyemo igitekerezo cyo gutegura igitaramo